Očekivane 4 stvari kada vaša beba nauči da hoda - Sve o bebama - Ringeraja.rs\n4 stvari koje treba očekivati kada vaša beba nauči da hoda\nUredništvo portala Ringeraja.rs, 7.3.2017\nSa svega nekoliko meseci vaša beba ima pogled na svet iz potpuno drugačije perspektive. Njena vizija sveta, iako se samo malo podigla iznad zemlje, predstavlja početak za još veći razvoj njene motorike i mentalne sposobnosti.\nKada bebe postanu aktivne i pokušavaju da otpuze tokom menjanja pelena, pelene sa trakama se tada teško mogu primeniti. To je najbolji trenutak da počnete da koristite Pampers gaćice. Pampers gaćice su lakše za stavljanje na aktivnu bebu od onih sa lepljenjem, jer imaju veliko prijanjanje i obezbeđuju suvoću do 12 časova. Bebe ne moraju da legnu kako bi se presvukle i potrebna su samo dva koraka kako bi se Pampers gaćice stavile!\nEvo 4 aktivne radnje koje vaša beba može nesmetano da radi sa Pampers gaćicama:\nVećina beba nauči da hoda samostalno između 9 i 17 meseci, tako da će sa 18 meseci vaša beba već uveliko krstariti, što znači da je posebno važno da proverite da li je vaš dom siguran za vašu novu, pokretnu bebu.\nI čuvajte se: 6 meseci nakon što vaša beba nauči da hoda, ona će najverovatnije biti u stanju i da trči. Zato, zagrejte se i pripremite svoje patike!\n“Gore” može postati nova omiljena reč vaše bebe i iznenada će u vašoj kući sve postati igračka za penjanje - od nameštaja i stepenica do kućnih ljubimaca i vaših nogu. Ovo je i pravo vreme za ulaganje u neke bebine aktivnosti koje uključuju penjanje. Tako da, kako biste bili sigurni, ostanite blizu svog malog u svakom trenutku.\nČak i ako ste imali druga za igru ranije, mala je verovatnoća da je vaša beba zapravo znala šta da radi sa novim prijateljem pored sebe. Sve to će se promeniti tokom ovih meseci. Očekujte da vaše dete počne da obraća drugačiju pažnju na ljude oko sebe, čak i u druženju sa onom decom sa kojom je i do sada bila u kontaktu.\nIgra pretvaranja je važna za razvoj i maštu vašeg deteta i veoma je delotvorna za njegov napredak. Nemojte se začuditi ako zateknete svoju bebu kako čavrlja sa svojim plišanim igračkama, umesto da hrani lutke. Podstaknite dete da koristi svoju maštu birajući igračke kao što su kostimi, kućice za lutke i posuđe za pravljenje hrane, koje će olakšati igru pretvaranja. Takođe, šireći igračke okolo ili noseći ih sa sobom, možete da pomognete detetu da razvije veštinu da nosi više stvari u isto vreme i razvije koordinaciju ruka-oko.\n„Razvoj je vrlo individualna stvar i svaki roditelj samo treba da prati svoju bebu i pruža joj podršku i ohrabruje je za dalju avanturu koju je ona sama već započela. Važna napomena svim roditeljima je da ne postavljaju sami dete u položaje za koje su pročitali da ono treba da izvede u određenom uzrastu. Neka se vaša beba razvija prirodno“, rekla je dr. Julka Damjanović, specijalista pedijatrije i neonatologije.


КО ТУ ЗВЕЦКА ОРУЖЈЕМ: Кремљ упоредио нападе САД-а на Иран са лажним „доказима о белом праху” против Ирака 2003. године\nKO TU ZVECKA ORUŽJEM: Kremlj uporedio napade SAD-a na Iran sa lažnim „dokazima o belom prahu” protiv Iraka 2003. godine\n17-06-2019 12:52 Svet Planeta\nAmerička kampanja za rat protiv Iraka 2003. godine služi kao upozoravajuća priča protiv zveckanja oružjem i upiranjem prstom u trenutku tenzija u Persijskom zalivu, saopštio je portparol Kremlja.\nNapadnut tanker u omanskom zalivu (Foto: Jutjub)\n„Nismo zaboravili bočice sa belim prahom. Sećamo se i zato smo naučili da pokazujemo uzdržanost u našim procenama“, rekao je Dmitrij Peskov u TV emisiji emitovanoj na kanalu„ Rusija 1 “.\nOn je mislio na poznatu scenu u Savetu bezbednosti UN-a u mesecima koji su prethodili ratu u Iraku. Pokušavajući da opravda predstojeću američku invaziju na bliskoistočnu zemlju, tadašnji državni sekretar SAD-a, Kolin Puel, mahao je bočicom sa belim prahom, kako bi ilustrovao opasnost od antraksa, za koji su SAD optuživale Sadama Huseina da ga proizvodi i skladišti.\nTvrdnje o Iraku da poseduje antraks i druga oružja za masovno uništenje pokazale su se neistinitim, ali tek nakon što je Vašington pokrenuo invaziju i srušio vladu u Bagdadu.\nPeskov je rekao da ova priča sada služi kao upozoravajuća priča protiv naglog ukazivanja prstom u trenutnim napetostima u Persijskom zalivu.\nDržavni sekretar Majk Pompeo je ranije okrivio Iran za napad na dva strana naftna tankera ove sedmice, navodeći obaveštajne podatke. Američka mornarica je kasnije objavila nejasne snimke koji navodno pokazuju posadu iranskog patrolnog čamca koja uklanja minu sa trupa jednog od brodova. Iran je negirao bilo kakvu umešanost u incident.\nAmeričke tvrdnje su podržane od strane nekih njihovih saveznika, kao što su Saudijska Arabija i Velika Britanija. "Napravili smo sopstvenu procenu obaveštajnih podataka, i izraz koji možemo koristiti je `gotovo sigurno`. Mi ne verujemo da je iko drugi to mogao učiniti", izjavio je juče britanski ministar spoljnih poslova DŽeremi Hant.\nSaudijski prestolonaslednik Mohamed bin Salman je to saopštio nešto grublje, rekavši da je "napadom na tankere" Iran ciljao "bezbednost i stabilnost u regionu".\nPortparol Kremlja je, s druge strane, saopštio da još uvek nisu predočeni dovoljni dokazi da se okrivljuje bilo ko. Ishitreni zaključci i donošenje ishitrenih odluka mogli bi dovesti do strašnih posledica, rekao je on.\n"Pozivanje na neku vrstu tajnih podataka u ovom slučaju je apsurdno. Incidenti kao ovaj zaista mogu uzdrmati temelje svetske ekonomije, tako da bilo kakve neutemeljene optužbe ne trebaju biti razmatrane", dodao je Peskov.\nNeke druge zemlje, kao i političari, takođe su izrazili skepticizam prema američkom slučaju protiv Irana. Nemački ministar spoljnih poslova Haiko Mas izjavio je da je snimak koji je predstavio Vašington, "nedovoljan" da se donese konačan sud o tom incidentu. Lider Britanske laburističke partije, DŽeremi Korbin, osudio je SAD zbog pripisivanja krivice Teheranu "bez verodostojnih dokaza".\nVazdušno-kosmičke snage Rusije dobile su prva dva najnovija lovca MiG-35, rekao je generalni direktor korporacije za proizvodnju aviona "MiG" Ilja Tarasenko. Pročitajte OVDE sve detalje.


Dvodnevna radionica na Tjentištu | 058.ba\nOpština Foča - Nataša Miletić - 04. septembra 2013.\t058.ba\nFOČA – U hotelu Mladost, na Tjentištu, održava se dvodnevna radionica na temu „Koncepti upravljanja nacionalnim parkovima i razvoj održivog turizma“, kojoj prisustvuju predstavnici opština Foča, Gacko, Kalinovik, predstavnici Ministarstva za prostorno uređenje, građevinarstvo i ekologiju RS te predstаvnici nacionalnih parkova i zaštićenih područja iz Srbije, Crne Gore, Federacije BiH i Slovenije.\nMinistar za prostorno uređenje, građevinarstvo i ekologiju Republike Srpske Srebrenka Golić najavila je da će krajem septembra biti organizovan skup na kojem će brojni ambasadori i predstavnici međunarodnih organizacija u BiH biti upoznati sa mogućnostima investiranja u Nacionalni park „Sutjeska“.\n– „U proteklom periodu proveli smo nekoliko važnih aktivnosti sa našim međunarodnim partnerima na opremanju i osposobljavanju zaposlenih u nacionalnim parkovima „Sutjeska“ i „Kozara“ i zaštićenim područjima Lom i Janj“ – rekla je Golićeva na Tjentištu gdje je juče otvorena dvodnevna radionica „Koncepti upravljanja nacionalnim parkovima i razvoj održivog turizma“.\nGolićeva je dodala da će ovo biti i uvod za održavanje konferencije na proljeće koja će, različitim sadržajima, učesnicima i eventualnim investitorima predstaviti potencijale Nacionalnog parka „Sutjeska“ i upoznati ih o mogućnostima ulaganja.\nOna je navela da je cilj skupa na Tjentištu da okupi i poveže predstavnike zaštićenih područja iz BiH i okruženja, kao i predstavnike institucija koje se bave zaštitom životne sredine ili su povezani sa ovom oblašću.\nRadionica se održava u okviru projekta „Šumska i zaštićena područja“, odnosno kampanje „Čuvajmo prirodu i ona će čuvati nas“ koju provodi Ministarstvo za prostorno uređenje, građevinarstvo i ekologiju sa konzorcijumom „Futura“ iz Beograda, Tehničko-ekološkim zavodom Banjaluka i Međunarodnim centrom za ekoremedijacije Maribor.\nOznake: Nacionalni park "Sutjeska", Srebrenka Golić, Tjentište, turizam


Studijska poseta VRI Letonske Republike | Državna revizorska institucija\nStudijska poseta VRI Letonske Republike\n18. decembar 2017. godina\nU okviru tvining lajt projekta „Kontrola kvaliteta revizija u Državnoj revizorskoj isntituciji“ koji vrhovna revizorska institucija Letonijesprovodi u korist Državne revizorske institucije, delegacija Institucije boravila je u Rigiod 11. do 15. decembra 2017. godine, gde se upoznala sa praktičnim procesima kontrole kvaliteta i uveravanja u kvalitet revizija.\n„U okviru ovog projekta uglavnom smo usredređenina praktičnu obuku i prenošenje iskustva stručnjacima Državne revizorske instutucije Srbije, tako da pružena podrška i izrađena dokumenta koja praktično odobrava rukovodstvo mogu biti primenenjeniu svakodnevnom revizorskom radu. Pored uobičajenih metoda, ovo je odličnaprilika da našim partnerima pokažemo najbolje prakse, jer je zadatak vrhovnih revizorskih institucija da promovišu ispravno trošenjejavnih sredstava u skladu sa odabranim ciljevima“, rekla je Marita Salgrave, vođa projekta i strateški savetnik generalnog revizora Letonije.\nTokom studijske posete, srpska delegacija imala je priliku da se upozna sa metodama kontrole kvaliteta revizije, iskustvima u uveravanjuu kvalitet krozpraktičneaspektestrateškog planiranja, upravljanja ljudskim resurskim, komunikacije, upravljanja kvalitetom i revizijom sredstava za podršku informaciono-komunkacionim tehnologijama.\nStraučnjaci Institucije imali su priliku i da prisustvuju sednici Odbora za javne rashode i reviziju letonskog parlamenta, kao i da učestvuju na sastanku sa predstavnicima subjekta revizije letosnkih kolega, Ministarstvom za socijalna pitanja, o značaju i ulozi komunikacije između revizora i subjekta revizije.\nTvining lajt projekat „Kontrola kvaliteta revizija u Državnoj revizorskoj isntituciji“ finansiran je iz sredstava Evropske unije i traje do maja 2018. godine.


Ukupan promet industrije u BiH u martu veći za 7,4 odsto – Biznis.ba\nobjavljeno 07. maj 2022. u 12:24\nUkupan desezonirani promet industrije u BiH u martu veći je za 7,4 odsto u odnosu na februar, podaci su Agencije za statistiku BiH.\nU martu u odnosu na februar, na domaćem tržištu zabilježen je rast od 6,4 odsto, a na stranom tržištu rast od 8,3 odsto.\nUkupan promet industrije, kalendarski prilagođen, u BiH u martu veći je za 38,2 odsto u odnosu na isti mjesec prošle godine.\nNa domaćem tržištu zabilježen je rast od 38,2 odsto, a na stranom tržištu rast od 38,1 odsto.\nUkupan promet intermedijarnih proizvoda u martu veći je za 8,3 odsto u odnosu na februar, netrajnih proizvoda za široku potrošnju veći za sedam odsto, energije za 4,9 odsto, kapitalnih proizvoda veći za 3,3 odsto, a promet trajnih proizvoda za široku potrošnju za 0,2 odsto.\nU martu ove, u odnosu na isti mjesec lani, ukupan promet energije veći je za 65,8 odsto, intermedijarnih proizvoda za 42,9 odsto, kapitalnih proizvoda za 27,8 odsto, netrajnih proizvoda za široku potrošnju veći za 22,2 odsto, a trajnih proizvoda za široku potrošnju za 12,7 odsto.


Vi ste ovde: Početak O nama Predsednik\nPredsednik Udruženja aktuara Srbije\nBranko Pavlović je rođen 1972. godine. Diplomirao je 1997. godine je na Elektrotehničkom fakultetu Univerziteta u Beogradu. Specijalizirao je aktuarstvo 2009. godine na Ekonomskom fakultetu Univerziteta u Beogradu.\nKarijeru u kompaniji Delta Generali osiguranje započeo je 2000. godine. Pridruženi član Izvršnog odbora je od 2007. godine, odgovoran za informacione tehnologije, procese i aktuarstvo, a član Izvršnog komiteta sa istim nadležnostima od 2012. godine.\nPrestižnu licencu Narodne banke Srbije za ovlašćenog aktuara stekao je 2008. godine i bio imenovan na ovu funkciju u kompanijama Delta Generali osiguranje a.d.o. Beograd, Delta Generali reosiguranje a.d.o. Beograd, Delta Generali osiguranje a.d. Podgorica i Delta Generali životna osiguranja a.d. Podgorica.\nU periodu od 2010. do 2011. godine bio je predsednik Upravnog odbora Doma zdravlja Jedro u Beogradu. Od 2011. godine je član Upravnog odbora Društva za upravljanje penzijskim fondom Delta Generali.\nViše informacija na: www.brankopavlovic.rs


Polovni Ackermann prikolice platforme/otvoreni sanduk oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Prikolice > Prikolice platforme/otvoreni sanduk > Ackermann\nPolovna Ackermann prikolice platforme/otvoreni sanduk na prodaju\nOvo su rezultati pretrage polovnih Ackermann prikolice platforme/otvoreni sanduk mašina koje su za prodaju. Ackermann prikolice platforme/otvoreni sanduk oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Ackermann prikolice platforme/otvoreni sanduk u Brend sekciji.\nAckermann PA-F 18/7.5E BPA+ / Baustoffe / BPWTip sekire: 2, Bruto težina: 18000, Tip vešanja: Vazdušni-vazdušni, Dimenzije prtljažnika (LxWxH): 7350x2480x0, Opcije karoserije: Cilindrične kočnice\nOvde je kompletna lista polovnih Ackermann prikolice platforme/otvoreni sanduk za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Ackermann prikolice platforme/otvoreni sanduk koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Ackermann prikolice platforme/otvoreni sanduk koje Vas interesuju.


Poslovan momak - Domino magazin\nLexmark X204N je još jedan sjajni multifunkcionalni štampač poznate kompanije. On je odlično prilagođen radu u kancelarijskom okruženju, zbog čega je opremljen i mrežnim priključkom. Tako ćete njegove sposobnosti lako podeliti sa svim računarima u mreži preko mrežnog razdelnika bez potrebe da neki od računara proglasite serverom.\nIstičemo veoma lak i intuitivan Web interfejs koji olakšava i ubrzava povezivanje. Ovaj model pored štampanja, skeniranja i kopiranja poseduje i opciju primanja i slanja faksa. Brzina štampe i kopiranja je povećana na 24 strane za minut, što je dobar rezultat.\nRezolucija štampača je 1200 dpi, a skenera 600 dpi, što je više nego dovoljno i zahtevnim korisnicima. Poseduje fioku za 250 listova, i mehanizam za štampanje malih dokumenata. Pohvalićemo vrhunski kvalitet štampe.\nPrethodni članak Tetovirana fotografija\nSledeći članak Ravnopravno varanje


Ova modna pitanja smo NAJČEŠĆE postavljale Google-u tokom 2016. - WANNABE MAGAZINE\nOva modna pitanja smo NAJČEŠĆE postavljale Google-u tokom 2016.\nInternet je pružio mnogima odgovore na veoma važna pitanja koja su postavljali i sebi, ali i drugima. Sve što nas zanima nekada je daleko samo par “klikova”, te je lako informisati se i saznti sve to što je svet otkrivao hiljadama godina. A i onda kada je moda u pitanju, internet pruža brojne odgovore, pa smo internet i pitali, šta se to najviše pretraživalo i tražilo u 2016. godini a da je u vezi sa modom i stilom, a Google odgovara.\nGodina za nama ostaće poznata po brojnim “uradi sam/a” projektima, koji su se usmeravali ka tome da se svi upute da i u svojoj kuću, od onoga što poseduju mnogo mogu da urade i naprave. Tako je jedno od najpostavljanijih pitanja bilo kako sam/a skloniti rukave sa majice, košulje ili nekog drugog odevnog komada.\nScena sve privlači, pa čak i one koji kažu da je ne vole, a svemu tome u dokaz ide i pitanje koje se bezbroj puta postavilo Google-u, a to je kada je najbolje početi sa bavljenjem modelingom. Možda već sada i sami kuckate da vidite šta ćete naći, ali znajte da nije baš lako uspeti u svemu tome, a vreme početka nije isto za sve.\nNimalo iznenađujuće, pored obih, dosta se postavljalo i pitanje šta je haute couture, odnosno, šta to podrazumeva i šta je u suštini visoka moda.


Direktor „Puteva Srbije“ Drobnjak imao pola miliona franaka u Švajcarskoj - KRIK\nDirektor „Puteva Srbije“ Drobnjak imao pola miliona franaka u Švajcarskoj\nObjavio/la KRIK.rs 21/02/2022\nMinnex Trading Corporation\nZoran Drobnjak (foto: Putevi Srbije)\nDirektor „Puteva Srbije“ Zoran Drobnjak imao je nešto više od pola miliona švajcarskih franaka (više od 300.000 evra) na tajnom računu u banci „Credit Suisse“ u Švajcarskoj sredinom 2008, otkriva KRIK u međunarodnom projektu „Švajcarske tajne“. U to vreme Drobnjak samo što je preuzeo mesto prvog čoveka državnog preduzeća za izgradnju puteva.\nPišu: Dragana Pećo i Sara Smolović\nTokom 2008. godine tada novi direktor državnog preduzeća „Putevi Srbije“ Zoran Drobnjak u medijima je govorio o rekordnim dugovima ove kompanije – koji su iznosili oko 320 miliona evra i nastali su, kako je tvrdio, ranijih godina.\nDok su „Putevi Srbije“ grcali u dugovima, sa novopečenim direktorom bilo je drugačije.\nDrobnjak je u aprilu 2007. godine otvorio bankovni račun u Švajcarskoj, a već krajem iste godine Vlada predvođena Demokratskom strankom (DS) postavila ga je da vodi „Puteve Srbije“. Sredinom 2008. godine na ovom računu u švajcarskoj banci „Credit Suisse“ imao je nešto više od pola miliona franaka (više od 300.000 evra), otkriva KRIK u projektu „Švajcarske tajne“.\nIstraživanje „Suisse Secrets“ (Švajcarske tajne) zasnovano je na procurelim podacima o računima u švajcarskoj banci koje je izvor dostavio novinarima nemačkog lista „Zidojče cajtung“, a on ih podelio sa novinarskom mrežom OCCRP. U istraživanju je ukupno učestvovalo više od 160 novinara iz 48 redakcija iz 39 država. KRIK je bio deo ovog novinarskog tima i analizirao podatke koji imaju veze sa Srbijom.\nZanimljivo je da je Drobnjak dozvolio da pristup njegovom novcu ima i biznismen Radovan Marinković, vlasnik kompanija „Centrolek“ i „Minnex Trading Corporation“. Direktor „Puteva Srbije“, kao vlasnik računa, dao mu je punomoćje, pokazuju procureli podaci banke.\nNije ga prijavio Agenciji za sprečavanje korupcije, sudeći prema izveštajima o imovini i prihodima u kojima je početkom 2011. tvrdio da nema ušteđevinu – iako mu je račun u Švajcarskoj tada još bio otvoren i na njemu je, kako pokazuju procureli podaci, bilo novca.\nGrađanima Srbije, inače, nije dozvoljeno da imaju račune u stranim zemljama, osim u slučajevima da im Narodna banka Srbije to dozvoli. Iz ove institucije je na pitanja KRIK-a odgovoreno da nemaju saznanja da je Drobnjak imao račun u „Credit Suisse“.\nNije poznato ni koje je poreklo novca koje je Drobnjak čuvao u švajcarskoj banci.\nPre nego što je preuzeo „Puteve Srbije“, Drobnjak je godinama radio u drugom državnom preduzeću – PZP „Beograd“, koje su kasnije privatizovali biznismeni Miroslav Mišković i Milo Đurašković. Njima se sudilo za izvlačenje novca iz putarskih preduzeća nakon privatizacija, a za to su oslobođeni.\nDrobnjak nije pristao na intervju za KRIK niti odgovorio na detaljna pitanja koja su mu novinari poslali lično i posredstvom službe za saradnju sa medijima „Puteva Srbije“.\nMarinković, koji je imao punomoćje za Drobnjakov račun u Švajcarskoj, u telefonskom razgovoru za KRIK tvrdi da je novac na računu bio njegov, a da je Drobnjaka postavio da bude formalni vlasnik računa.\n„On jeste krajnji vlasnik računa, ja sam otvorio za njega taj račun i pozvao ga da dođe da potpiše“, objašnjava Marinković i dodaje da je Drobnjak zbog računa jednom išao u Švajcarsku zbog stavljanja postpisa, večerao i vratio se u Srbiju.\nMarinković tvrdi da je novac na računu prebacio sa svojih drugih računa iz Amerike ili Poljske, u kojima poseduje privatne biznise. Račun je, kako kaže, otvorio da bi dogradio porodičnu kuću na Banovom Brdu.\n„Napravio sam planove da dogradim tu kuću, pa sam hteo da angažujem Drobnjaka da mi vodi računa o toj dogradnji i da mu ostavim pare na tom računu u Švajcarskoj, pošto ja ne bih mogao iz Amerike da dolazim i to kontrolišem“, navodi Marinković i objašnjava da su njih dvojica u rodbinskim odnosima, odnosno da mu je Drobnjak zet.\nRačun je zatvoren 2011. godine, a Marinković za KRIK kaže da je ovakva odluka došla jer nisu imali saglasnost Narodne banke Srbije.\n„(Švajcarska ) banka mi je rekla da treba da tražim saglasnost Narodne banke Srbije, ja ili Zoran zbog Zoranovog imena. Ja sam se onda pardonirao i rekao banci nemam vremena da tražim to, niti da dajem instrukcije Zoranu to da radi, nije mi to neophodno. I onda sam dao kontra naloge da se novac vrati na iste one račune sa kojih je došao.“\nČovek svih režima\nVlade su se smenjivale, a Drobnjaka ništa nije moglo da uzdrma na poziciji čoveka koji upravlja „Putevima Srbije“. Na ovoj funkciji je već skoro 15 godina – i to nezakonito.\nDrobnjak obilazi radove na putu Kragujevac – Batočina (foto: Putevi Srbije)\nDrobnjak je postao prvi čovek ove državne firme krajem 2007. godine kada je rešenje o njegovom imenovanju potpisao tadašnji potpredsednik Vlade iz redova demokrata Božidar Đelić. Nakon što mu je istekao mandat krajem 2011, Drobnjak je postao vršilac dužnosti (v.d.) generalnog direktora, a odluku je potpisao predsednik tadašnje vlade Mirko Cvetković. Dve godine kasnije, premijer Ivica Dačić potpisuje da Drobnjak ostaje v.d. direktora gde se zadržao do danas, tokom vlasti predvođene Srpskom naprednom strankom.\nPrema Zakonu o javnim preduzećima, v.d. može da se imenuje samo jednom i to na period ne duži od jedne godine.\nDa je Drobnjak nezakonito v.d. „Puteva Srbije“ utvrdila je krajem prošle godine Državna revizorska institucija (DRI) u svom izveštaju o nepravilnostima koje je zatekla u tom javnom preduzeću. DRI je tražila od Nadzornog odbora preduzeća da to ispravi, ali je odbor odgovorio da za to nije nadležan, kao i da je ranije već pisao Vladi i Ministarstvu privrede.\nOsim toga što je protivzakonito na ovoj funkciji, Drobnjak se našao i pod istragama za finansijski kriminal.\nDrobnjak u svom vlasništvu ima porodično imanje u rodnom Čačku koje je nasledio, kao i trosoban stan na Vračaru i stan na Zlatiboru koje je kupio pre nego što je počeo da prijavljuje imovinu Agenciji za sprečavanje korupcije 2010. godine. U svom vlasništvu imao je i nekoliko automobila, a trenutno vozi „tojotu RAV4“. Imao je i četvrtinu udela u Visokoj poslovnoj školi strukovnih studija u Čačku, kao i 179 akcija u PZP „Beograd“ gde je godinama radio.\nTužilaštvo za organizovani kriminal 2013. godine optužilo ga je da je sa nekadašnjim ministrom zaštite životne sredine Oliverom Dulićem i njegovim zamenikom pomogao da slovenačka kompanija „Nuba invest“ mimo zakona dobije dozvole za postavljanje optičkih kablova. Drobnjak je bio osuđen na godinu dana zatvora i tri godine zabrane obavljanja javne funkcije, a nakon ponovljenog suđenja, prošle godine je oslobođen. Presuda još nije pravosnažna i čeka se konačna odluka Apelacionog suda u Beogradu.\nProtiv Drobnjaka se vodio i postupak zbog teškog dela protiv bezbednosti javnog saobraćaja, ali je iskoristio oportunitet – platio je 170.000 dinara u humanitarne svrhe i postupak je 2018. obustavljen.\nProšle godine protiv Drobnjaka optužnicu je podnelo i Više javno tužilaštvo u Valjevu zbog saobraćajne nezgode iz novembra 2017. kada su na neotvorenom delu autoputa Ub-Lajkovac poginule dve osobe, ali ona još nije potvrđena. Drobnjak je optužen jer kao direktor „Puteva Srbije“ nije preduzeo mere za obezbeđenje ove deonice puta niti izvršio kontrolu osobe koja je zadužena za signalizaciju na putevima, zbog čega je došlo do nesreće.\nNevladina organizacija CRTA podnela je Agenciji za sprečavanje korupcije krivičnu prijavu protiv Drobnjaka jer je u junu 2020. obišao meštane sela Kukulovce i obećao da će im izgraditi put ako za deset dana izađu na izbore. Ova prijava kojom se Drobnjak sumnjičio za davanje mita u vezi sa glasanjem je odbačena.\nBanka „Credit Suisse“ nije odgovorila na pitanja novinara o konkretnim računima ili klijentima, samo je saopštila da „posluje u skladu sa svim globalnim i lokalnim zakonima i propisima“.\nPročitajte priče iz projekta „Švajcarske tajne“:\nDinkićev pulen Krišto imao milione na švajcarskim računima\nOptuženi direktor „Centroprojekta“ na računu u Švajcarskoj imao dva miliona franaka\nHamović na računu u Švajcarskoj imao 12,5 miliona franaka\nPodržite KRIK i pomozite da nastavi da otkriva korupciju i kriminal! Više o tome kako možete da uplatite donaciju, pročitajte na ovom linku. Hvala na podršci!\nDijana Hrkalović/Goran Stamenković (foto KRIK)\nHrkalović obaveštavana o nelegalnoj zgradi policajca Stamenkovića\nGoran Stamenković (foto: Miodrag Ćakić KRIK)\nPolicajcu osuđenom u slučaju „Savamala“ počelo suđenje za nelegalnu gradnju: Vrh MUP-a predložen za svedoke\nBožidar Stolić sa advokatom (foto: KRIK)\nSuđenje Stoliću: Bio sam na tragu Belivukovom klanu i korupmiranim policajcima


KiM – jedna od tema bilateralnih susreta na Samitu Pokreta nesvrstanih - Radio Kosovska Mitrovica\nKiM – jedna od tema bilateralnih susreta na Samitu Pokreta nesvrstanih\n12. October 2021, 15:06\nPredsednik Skupštine Srbije Ivica Dačić istakao je danas u razgovoru s predsednikom Generalne skupštine UN Abdulom Šahidom da je uloga UN danas važnija nego ikada.\nDačić je na sastanku do koga je došlo drugog dana Samita Pokreta nesvrstanih u Beogradu, naglasio značaj uloge UN za zaštitu teritorijalnog integriteta i suvereniteta Srbije i rešavanje pitanja Kosova i Metohije.\nAbdulah Šahid je izrazio zadovoljstvo kada je pre par godina, u vreme kada je bio ministar spoljnih poslova s Ivicom Dačićem obnovio veze između Maldiva i Srbije s uverenjem da će se te prijateljske veze nastaviti da se razvijaju.\nBrnabić: Zahvalnost Indiji zbog KiM, ali i vakcina\nKosovo i Metohija bili su tema i susreta premijerke Srbije Ane Brnabić i specijalne izaslanice predsednika vlade i ministarkom spoljnih poslova Indije Menakši Leki.\nPremijerka je zahvalila Indiji na poštovanju teritorijalnog integriteta i suvereniteta Srbije, kao i na podršci u nabavci vakcina protiv kovid-19.\nNa plenarnoj sednici, koja se održava danas u Beogradu, učestvuje više od 550 delegata i oko 300 domaćih i stranih novinara.\nOvo je skup slobodarskih zemalja koje imaju svoju tradiciju, svoju istoriju, i smelo kroče i gledaju u budućnost – poruka je koja ovog jutra iz Beograda kreće u svet. To je u skladu i sa glavnim načelima Pokreta nesvrstanih – mir u svetu, solidarnost, borba protiv siromaštva, nejednakosti, terorizma…\nOsim glavnog skupa, bilateralnih sastanaka, svečane večere, organizovano je i turističko razgledanje grada za supruge učesnika Samita.\nO bezbednosti brine operativni bezbednosni štab, kao i više od 3.200 policajaca.


Fudbal Autor:Spasoje Veselinović18. apr. 202009:54\nTrener Juventusa Mauricio Sari je otvoreno govorio o situacijama sa kojima se suočavao u Čelsiju.\nItalijanski stručnjak je sa londonskim klubom osvojio Ligu Evrope, ali je odlučio da se vrati u domovinu.\n„Što se više podižete na lestvici to je teže izgraditi lične odnose sa fudbalerima. Tada se menja i cela okolina, postaje mnogo teže ostvariti relacije. Imao sam sukobljen odnos sa svlačionicom, ali je mnogo njih plakalo kada sam rekao da odlazim“, rekao je Sari.\nOn je naveo da nije osoba koja će tapšati druge po ramenu i da pre govori o stvarima koje su loše nego o onima koje su dobre.\n„Jeste to udarac bio za njih, ali je to bila lekcija, da nauče da poštuju čoveka zbog toga kakav on jeste. Najbolju relaciju sam imao sa igračima koji su igrali najmanje, mislim da su oni najbolje shvatili“.\nSari je dodao da često dobija pozive od svojih bivših igrača.\n„Oni koji nameravaju da postanu treneri me zovu i pitaju za savete. Neki me pitaju i da dođu u moj stručni štab. Neki traže savete i zbog ličnog života, odnosa sa ženom, decom…“\nItalijan je otkrio da mu se sviđa engleski fudbal, ali i da ne bi mogao da živi u Engleskoj.\n„Mladi imaju mnogo prilika tamo, ali ja ne razumem kako Italijani mogu da žive u Engleskoj. Što se tiče fudbala, nedostaje mi Premijer liga… Neverovatna atmosfera, neverovatan nivo tehničkog poznavanja fudbala“, zaključio je Sari.


Opera Srpskog narodnog pozorišta održala je prvi uspešan mini koncert na otvorenom. - Radio televizija Pančevo\n1. maja 2020. 1. maja 2020. 0200\nKoncert je pred punim balkonima u ulici Stevana Milovanova na Podbari održalo osam muzičara, dvoje solista, prvaka Opere i dirigent iz Italije.\n“Dobrodošli u Srpsko narodno pozorište. Kako vi ne možete kod nas, mi smo odlučili da dođemo vama. Molimo vas da isključite vaše mobilne telefone i samo ovoga puta, suprotno svim pravilima pozorišta, uzmite piće i grickalice. Koncert počinje u 19 časova. Čekamo vas na balkonu”, tim pozdravom, tačno u 19.00 časova počeo je prvi od četiri mini koncerta Opere Srpskog narodnog pozorišta u novosadskom naselju Podbara.\n“Mi ovo znamo da radimo. I verujemo da nam posao ne staje samo zato što pozorišta zatvorena. Stoga je ovo prvi koncert u niżu sa ciljem da dodjemo na adrese naše publikę i ovim putem iskažemo zahvalnost za sve one koji rade tokom epidemije da bismo mi ostali bili bezbedni,” objašnjava direktor opere Srpskog narodnog pozorišta, Aleksandar Stankov.\nSledeći koncert je večeras, u 19 časova, u dvorištu Balzakove 28. U slučaju kiše u to vreme, koncert se odlaže za naredni dan.


Gej strejt alijansa | GSA | Beogradska nedelja bezbednosti 2011\nBeogradska nedelja bezbednosti 2011\nU četvrtak, 27. oktobra 2011. godine počinje druga po redu Beogradska nedelja bezbednosti (BNB2011) koja će trajati do 2. novembra. BNB je zajednička inicijativa više od 20 organizacija civilnog društva, koja se reаlizuje u pаrtnerstvu sа studentimа i predаvаčimа sа beogrаdskog univerzitetа uz učešće gostiju iz regionа i inostrаnstvа.\nBeogradska nedelja bezbednosti (BNB) sa pozitivnom prаksom približаvаnjа rаzličitih koncepаtа bezbednosti grаđаnimа (jаvnа, kolektivnа, ljudskа, finаsijskа, bezbednost nа rаdu, zаštitа životne sredine, dobrobit životinjа, itd.), i njihovim аktivnim učešćem u kreirаnju istih, nаstаvlja se i u 2011. godini. Novina u ovogodišnjem programu je da pored аkаdemskog i civilnog sektora, učešće imaju i predstаvnici lokаlnih vlаsti kroz prezentаciju аktvnosti opština koje doprinose opštoj bezbednosti grаđаnа.\nTokom trajanja BNB javnost će biti upoznata sa konceptom bezbednosti putem međunarodnih konferencija, javnih tribina, izložbi, promocija i filmskih projekcija. Manifestacija će biti održana u Kulturnom centru Grad u ulici Braće Krsmanović 4, u Beogradu, a centralne događaje predstavljaće diskusije i radionice koje će se održavati svakog dana od 16:00 do 20:00 časova, sa propratnom izlozbom i projekcijama filmova.\nViše od 50 eminentnih predstavnika političkog, društvenog i kulturnog života razgovaraće o novom konceptu bezbednosti i uključivanju Srbije u savremene tokove međunarodnih odnosa. Neke od tema kojima će se baviti tribine su: socijalna bezbednost, kolektivna bezbednost, politička bezbednost, regionalna bezbednost i životna sredina, dobrobit životinja i bezbednost.\nBNB predstavlja odgovor civilnog društva na izazove pred kojima se nalazi Srbija kada je u pitanju bezbednost građana, rad institucija na ovom polju i formulisanje državnih politika u oblasti promovisanja i zaštite bezbednosti. U savremenom svetu, pretnje bezbednosti građana se pojavljuju u novim oblicima i drugačijem obimu i zahtevaju odgovor u vidu izgradnje novog bezbednosnog koncepta. Taj koncept se zasniva na uključivanju građana u izradi predloga za nove bezbednosne politike u svim oblastima društvenog života. BNB je korak na tom putu.\nPozivamo Vas da nam se pridružite na otvaranju Beogradske nedelje bezbednosti u četvrtak, 27. oktobra u 16:30 časova u Kulturnom centru Grad.\nViše informacija o BNB možete saznati na www.bgnedeljabezbednosti.net.\nPreuzmite DETALJAN PROGRAM druge Beogradske nedelje bezbednosti (pdf format)


Thaçi za RSE: Asocijacija opština nije republika\nUoči nove runde dijaloga između premijera Kosova i Srbije, Hashim Thaçi je za RSE kazao da asocijacija srpskih opština neće imati ovlašćenja političkog ili etničkog entiteta.\nUčešćem Srba na izborima, iskorenjuje se uticaj Srbije na Kosovu, kazao je kosovski premijer. On je izrazio spremnost i da se sastane sa svim novim predsednicima opština u kojima živi srpsko većinsko stanovništvo, a kako bi se razgovaralo o postojećim problemima.\nKosovski premijer je uoči sastanka u četvrtak Briselu, na kojem će biti reči, kako je najavljeno, i o statutu Asocijacije srpskih opština, kazao da će statut, oblik, organizacija i rad ove asocijacije u potpunosti biti u skladu sa Ustavom Kosova i Briselskim sporazumom.\nSvako drugo nastojanje ili svaka druga interpretacija njenog rada biće neprihvatljiva i neostvarljiva. To je stav Kosova i EU, kazao je Thaçi za naš program.\nAsocijacija srpskih opština neće imati niti veća, niti manja ovlašćenja od asocijacija ostalih opština na Kosovu\nU međuvremenu, srpski premijer Ivica Dačić izjavio je da se najteži razgovori mogu očekivati oko sudova koji će biti u severnoj Mitrovici.\nKosovski premijer navodi da mogu postojati pretenzije za raskorak u sudskom sistemu kada se radi o severu, ali se to neće ostvariti.\n“Policijski i pravosudni sistem će biti jedinstven i u skladu sa Ustavom i zakonima Kosova”, naglasio je Thaçi.\nGovoreći o izborima, kosovski premijer je naveo da se sada i srpska zajednica integriše u institucionalni i pravni sistem na lokalnom i centralnom nivou, te da će se volja građana ispoštovati.\nOn je najavio da će da sarađuje sa svakim izabranim predsednikom opštine bez obzira na etničku pripadnost, i da očekuje da se sastane i sa onim srpskim predsednicima opština.\n“Oni su lideri i predsednici izabrani glasom građana na ovim slobodnim i demokratskim izborima. Očekujem da ćemo se sastati. Posetiću ih. Očekujem da radimo zajedno za dobrobit građana gde god živeli, bilo na severu ili na jugu”, kazao je Thaçi.\nKosovski premijer je zaključio da uspeh lokalnih izbora definitivno iskorenjuje uticaj Srbije na Kosovu.\n“Neće biti Republike Srpske, niti autonomije, a niti pretenzija za teritorijalnu podelu Kosova. Kosovo je jedno, jedinstveno, nedeljivo, i radićemo na evropskoj budućnosti građana”, kazao je on.


BiH: Sve manje radnika, sve više penzionera - Penzin\nNovi podaci govore da je samo 2020. godine broj penzionera povećan za 11.780. U Republici Srpskoj broj penzionera povećan je za 6.006, dok Federacija BiH ima 5.776 novih penzionera.\nTako je Bosna i Hercegovina kraj 2020. godine dočekala sa povećanim brojem penzionera. On sada iznosi 699.121 korisnika penzija.\nSa povećanjem broja penzionera, povećala su se i izdvajanja. Prema računici ekonomiste Faruka Hodžića, 2020. godine BiH je izdvojila 192,5 miliona maraka više za penzije u odnosu na 2019. godinu.\n“To pokazuje koliko je moralo doći do porasta naplate doprinosa da bi se namirile penzije naših penzionera koji su čitav život radili da bi imali kakvu-takvu penziju u starosti. To će u narednim godinama biti još više izraženo jer je naša starosna struktura nepovoljna”, naglašava Faruk Hadžić.\nSve manje radnika, sve više penzionera\nU Bosni i Hercegovini, prema najnovijim podacima, odnos je 1,2 radnika na jednog penzionera. To predstavlja jedan od najlošijih odnosa u istoriji. Ovi brojevi su skoro izjednačeni.\nDovodi se u pitanje održivost penzijskog sistema. Naime, ni trenutna visina penzija u BiH ne omogućava ni minimalne uslove normalnog života.\nZato se postavlja pitanje kako će se BiH finansijski izboriti sa narednim porastom broja penzionera.\n“Danas već imamo oko 330.000 zaposlenih radnika koji su stariji od 50 godina. Svi će oni biti dio penzionog sistema u narednih 10-15 godina. Mi sada već moramo razmišljati, a nepovoljno nam je zbog kovida, kako ćemo isfinansirati ovaj budući rast penzionera. To je jedan od velikih izazova koji mogu opteretiti entitetske budžete”, objašnjava ekonomista Hadžić.\nPolitičari problem za sada rešavaju prelaskom penzionih fondova na trezorsko poslovanje. Ekonomisti smatraju da je to najlošije rešenje. Kako objašnjavaju, umesto da se sredstva iz budžeta ulažu u razvojne projekte, biće davana za isplatu penzija.\nV: Republika Srpska: U 2016. godini penzije iz Trezora RS\n“Situacija je još gora kada se uzme u obzir i pandemija virusa korona i smanjenje plata koje su radnici doživjeli jer je posao pao. Krajnje je vrijeme da se zapitamo, govoreći o vladama eniteta, šta mi radimo za privredu i očuvanje radnih mjesta. Jer bez radnika, radnih mjesta, isplate penzionih i zdravstvenih fondova, ulazimo u zonu nerešivih problema”, naglašava ekonomista Zoran Pavlović.\nVisina penzija u BiH\nNajniža penzija u Federaciji BiH iznosi nešto preko 370 maraka, a zagrantovana oko 470 KM. Velikim penzijama može se pohvaliti samo jedan odsto građana BiH. Oni su pravo na visoke iznose dobili zahvaljujući tome što su radili kao rukovodioci u većim i razvijenim privrednim i administrativnim centrima.\nProsečna penzija u Republici Srpskoj kreće se između 394 i 400 konvertibilnih maraka. Nju prima oko 80.000 penzionera. Najniža penzija u Republici Srpskoj iznosi oko 223 marke i nju prima oko 40.000 građana.\nTags:BiHFaruk Hadžićodnos broja zaposlenih i penzioneraRepublika SrpskaZoran Pavlović


Istorija Osnovan od strane kliničkog psihologa doktora J. Clayton Lafferty-ja i u vođen od strane direktora i eksperta za organizacionu kulturu doktora Robert A. Cooke-a, Human Synergistics International je začetnik koncepta merenja organizacionog i individualnog razvoja. Originalno otkriće doktora Lafertija, model „Circumplex-a“, kružni grafik za organizovanje i profilisanje dvanaest stilova razmišljanja, podstiče razvoj i dugoročan uspeh prvog alata za 360º stepeni model opisivanja, Upitnika za utvrđivanje životnih stilova - Life Styles Inventory™ (LSI) Četrdeset godina kasnije, LSI nastavlja da bude visoko cenjen i korišćen širom sveta od strane menadžera, profesionalaca i pojedinaca koji doprinose promociji svesti i razvoju konstruktivnih ličnih stilova. Istovremeno, LSI je pokupio pohvale na brojnim web sajtovima, uključujući i Linkedin; navođen je u knjigama i novinskim člancima o biznisu, psihologiji i upravljanju talentima i citiran u novinama i magazinima, uključujući i Wall Street Journal. Nakon usavršavanja i potvrđivanja LSI Circumplex-a, doktor Cooke je postao jedan od prvih organizacionih teoretičara koji je primetio da ljudi ispoljavaju određena razmišljanja i stilove ponašanja, bilo funkcionalna ili nefunkcionalna, zahvaljujući nečem većem od njihove ličnosti ili čak i onoga za šta su plaćeni od strane njihove organizacije. To nešto veće dovelo je do stvaranja upitnika za kulturu koji je najviše istraživan i najviše korišćen danas – Upitnik za utvrđivanje organizacione kulture. Dostupnost ovog naučno važećeg, ali i praktičnog alata za merenje kulture doprineo je mnoštvu akademskih i poslovnih publikacija pokazujući važnost konstruktivnih kultura za povećanje angažovanja zaposlenih, efektivnost radnih grupa i održivost organizacija. Tokom proteklih 40 godina, HSI je proširio svoj domet i uticaj pokretanjem internacionalnih filijala i kancelarija širom planete i povećanjem svoje ponude kako bi se zadovoljile potrebe klijenta. HSI zadržava svoju istraživačku orijentaciju i održava snažan fokus pružanjem visoko kvalitetnih poslovnih rešenja uključujući dijagnostičke upitnike svetske klase, tim-bilding simulacije, radionice za konsultante i trenere, kao i opcione konsultantske usluge kako bi podržao implementaciju svojih sistema i materijala. Cilj HSI-a je da podrži konsultante, i interne i nezavisne, kao i trenere i one koji podučavaju, u promovisanju konstruktivnih promena i razvoju pojedinaca, grupa, njihovih organizacija i na kraju, sveta. Pozivamo vas da pogledate našu ponudu, kontaktirate nas telefonom ili putem email-a, posetite naše radionice i pridružite nam se u petoj deceniji naše misije, jer mi menjamo svet – jednu po jednu organizaciju.\nHome HS SRBIJA O nama Istorija


Izvor: SrbijaDanas.com, 12.Feb.2019, 11:57\nSrpski teniser do pobede stigao za 59 minuta.\nPosle Janka Tipsarevića i drugi srpski teniser na čelendžeru u Bangkoku se plasirao u drugo kolo. Viktor Toricki je ekspresno, za 59 minuta, savladao Dak Hi Lija iz Južne Koreje sa 2:0 (6:1, 6:2), a u drugom kolu igraće protiv Japanca Go Soede.\nŠOKIRALA TENISKI SVET: Sa Srbinom je osvojila dve Grend slem titule, a sada mu je >> Pročitaj celu vest na sajtu SrbijaDanas.com << dala otkaz (FOTO)\nSrpski teniser do starta je igrao dolično i veoma brzo uspeo da napravi dva brejka, povede sa 4:0 i potom reši prvi set u svoju korist. Ista slika je viđena i u drugom setu u kojem je Toricki napravio brejk odmah u prvom gemu, a zatim dočekao novu šansu u sedmom gemu i rtako rešio pitanje pobednika.


U Konzumu od sada više od 50% proizvoda trgovačke marke proizvode domaći proizvođači - InStore.ba\nHome Marketing U Konzumu od sada više od 50% proizvoda trgovačke marke proizvode domaći...\n„Jedan od važnih fokusa Konzuma je dodatni razvoj trgovačkih marki u pogledu kvaliteta, uvođenja novih proizvoda, dostupnosti potrebnih količina pa do atraktivnosti ambalaže. Poznato je da naši kupci kupovinom proizvoda naših trgovačkih marki dobivaju izuzetno kvalitetne proizvode po nižoj cijeni. Sretni smo jer više od polovine proizvoda u našem asortimanu proizvode naši domaći prozvođači, čime im dajemo podsticaj za dodatni razvoj a ujedno pomažemo bh. privredu što je posebno važno u periodu kada se sve više osjete negativne posljedice korona virusa.“ – izjavio je Dževad Zulum, menadžer za razvoj i upravljanje trgovačkim markama u Konzumu.\nKonzum sarađuje sa nizom respektabilnih domaćih proizvođača na razvoju proizvoda svojih trgovačkih marki koje su postale prepoznatljive te ih kupci rado biraju na policama Konzuma, a neke od njih su K Plus, Dax, Lumpi, Mila, Finesse, Hrusty, Daisy, Olea, Dental, Moj dan, Frutti…\n„Kvalitetne sirovine osiguravamo otkupom od više od 1.500 domaćih kooperanata i tako direktno pomažemo opstanak i razvoj seoskih domaćinstava te ujedno pružamo egzistenciju njihovim porodicama. Pored navedenog zadovoljstvo nam je istači da od 2016. godine sa Konzumom imamo izezetno uspješnu saradnju na proizvodnji Konzumove trgovačke marke. Trenutno proizvodimo šest različitih proizvoda Konzumove trgovačke marke Mila i K Plus, a u planu imamo i nove proizvode koji bi uskoro trebali biti na policama Konzuma. Bitno je napomenuti da sve proizvode Konzumovih trgovačkih marki radimo od 100% domaće sirovine sa domaćih farmi širom BiH te sa ponosom ističemo da je proizvod mlijeko Mila najprodavanije mlijeko u Konzumovoj maloprodajnoj mreži.“ – izjavio je Alija Čolaković, direktor prodaje mliječne industrije MI99 iz Gradačca.\n„Saradnja sa Konzumom je jako uspješna priča o podršci domaćoj proizvodnji, a rezultat su kvalitetni domaći proizvodi i bogatija ponuda čiji značaj itekako cijene naši potrošači. Značajno iskustvo u proizvodnji evropskih robnih marki je dokaz kvaliteta Mladegs Paka, a taj kvalitet je prepoznao i trgovački lanac Konzum.“ – izjavio je Mladen Pratljačić, menadžer za robne markeMladegs Pak iz Prnjavora.\n„Naše dugogodišnje iskustvo u proizvodnji sirupa, koje datira još od 1995. godine, upotpunjeno je suradnjom s Konzumom na proizvodnji sirupa trgovačke marke Frutti. Navedeno predstavlja odličan primjer podrške domaćoj proizvodnji od strane Konzuma na način da smo, svojim dugogodišnjim iskustvom, dobili priliku te u konačnici stekli povjerenje u pogledu saradnje na proizvodnji i razvoju proizvoda njihove trgovačke marke.“ – izjavio je Josip Bilić, većinski vlasnik i direktor kompanije Bivis iz Livna.\nPrevious articleMicrosoft potvrdio da želi da preuzme TikTok\nNext articleBelgija: Carrefour predstavio novi brend Simple


Obavezna zimska oprema za vozila – Opština Gacko\nU Republici Srpskoj od juče je obavezno posjedovanje zimske opreme za vozila, saopšteno je iz MUP-a Srpske. Sva motorna vozila od 15. novembra do 15. aprila moraju imati odgovarajuću zimsku opremu, bez obzira na vremenske uslove, navodi se u saopštenju.\nZa neposjedovanje zimske opreme, prema Zakonom o osnovama bezbjednosti saobraćaja na putevima BiH, predviđena je kazna od 40 KM.\nIz MUP-a Srpske apeluju na vozače da poštuju zakonske obaveze u pogledu posjedovanja i korištenja zimske opreme, kao i upravljanja tehnički ispravnim vozilom i tako zaštite sebe, ali i druge učesnike.\nPripadnici MUP-a Republike Srpske u narednom periodu pojačano će kontrolisati vozila u pogledu ispunjavanja uslova za učešće u saobraćaju, a posebno posjedovanja zimske opreme.\n16.11, 2015\tby Opština Gacko in Arhiva 2015, Novosti


Još dobrih vesti za Zvezdu - Crveno-beli favorit za organizaciju kvalifikacija EL! - Sportske.net\nPredsednik Crvene zvezde Nebojša Čović rekao je danas da je taj košarkaški klub favorit da dobije organizaciju kvalifikacionog turnira za Evroligu sledeće sezone.\n"U skladu sa dogovorom koji smo imali, Zvezda je favorit da dobije organizaciju. Dobio sam saglasnost i podršku ljudi iz Jadranske lige. Očekujem da ne promene svoja mišljenja, pošto su malo bili skloni tome", rekao je Čović novinarima na Malom Kalemegdanu.\nZvezda je eliminisana u polufinalu regionalnog takmičenja od Cibone i nije se direktno plasirala u Evroligu, već će do nastupa morati da dođe kroz kvalifiakcije.\n"Poslaćemo Evroligi dopis u kome želimo da budemo organizatori kvalifikacija. Ne interesuje nas da li će Cibona ići ili neće, Zvezda je izborila kvalifikacije i u skladu sa onim što je razgovarano sa Bertomeuom, ljudima iz grada i republike, obratićemo se Evroligi radi organizacije kvalifikacija", kazao je Čović.\nPrema Čovićevim rečima, grad Beograd će poslati pismo u kojem podržava kvalifikacioni turnir za Evroligu.\n"Beograd će poslati pismo o namerama, da podržava kvalifikacioni turnir i da ulazi u kandidaturu za organizaciju fajnal-fora. Mislim da fajnal-for Evrolige ne može biti realan 2015. godine, ali može biti 2016.", kazao je Čović.\nOn je dodao da su se čelnici Evrolige tokom završnog turnira Jadranske lige uverili u organizacione kapacitete Beograda i Srbije.\n"Sigurno je da Arena neće biti prazna, kao kada su Hrvati igrali između sebe. Zvezdi su potrebne samo tri dobre utakmice i tri dobre pobede u kvalifikacijama da bi sledeće sezone igrala tamo gde joj je mesto, u Evroligi", rekao je Čović.\nPrema njegovim rečima, odluka o domaćinstvu kvalifikacionog turnira za Evroligu biće doneta krajem jula.


Američka vlada greškom je dala državljanstvo za najmanje 858 migranata koji su bili u procesu deportacije jer su smatrani opasnim za nacionalnu bezbjednost ili je postojala opasnost da pokušaju da izvedu preveru u vezi s imigracijom.\nPrema internom dokumentu Domovinske sigurnosti, imigranti su koristili različita imena ili datume rođenja u zahtjevu za državljanstvo SAD, ali te razlike nijesu otkrivene pošto njihovi otisci prstiju nijesu bili u vladinoj digitalnoj bazi podataka.\nU izvještaju nisu navedena imena imigranata, ali je generalni inspektor John Roth rekao da potiču iz "zemalja od posebnog interesa" za nacionalnu sigurnost SAD ili susjednih zemalja s velikim procentom pokušaja prevara pri imigraciji.\nZvaničnici Domovinske sigurnosti su identifikovali još 953 čovjeka koji su naturalizovani uprokos nalozima za deportaciju, mada inspektori nijesu uspjeli da ustanove da li su ti imigranti imali otiske prstiju u svojim dokumentima.\nU Rothovom izvještaju se navodi da u federalnim bazama podataka nedostaju otisci prstiju za najmanje 315.000 imigranata s nalozima za deportaciju ili kriminalaca u bjekstvu.\nNedostaci su posljedica toga što služba zadužena za nalaženje i deportovanje ilegalnih imigranata nije sistematski dopunjavana otiscima prstiju digitalne dosije imigranata s kojima su agenti dolazili u kontakt sve do 2010. godine.


Seminar za klubove m:tel Prve lige FBiH u postupku licenciranja klubova - Cenzura.ba\nSeminar za klubove m:tel Prve lige FBiH u postupku licenciranja klubova\nsij 29, 2022 Seminar za klubove m:tel Prve lige FBiH u postupku licenciranja klubova\nLicenciranje klubova m:tel Prve lige FBiH\nNogometni savez Federacije BiH u saradnji sa Nogometnim/Fudbalskim savezom BiH održat će 02.02.2022. godine u Sarajevu seminar za klubove m:tel Prve lige Federacije BiH u vezi sa procesom licenciranja klubova m:tel Prve lige FBiH.\nSeminar za klubove m:tel Prve lige Federacije BiH sa temom ispunjavanje kriterija u postupku licenciranja klubova za takmičarsku sezonu 2022/2023, održat će se u srijedu 02.02.2022. godine u Sarajevu (hotel „Holiday“) sa početkom u 12:00 sati.\nUvažavajući trenutnu epidemiološku situaciju, učesnici seminara obavezni su poštivati sve sanitarno-epidemiološke mjere.\nZmajevi imali mnogo sreće u žrijebu baraža za odlazak na SP


VestiNegotinci će glasati o promeni Ustava na 72 glasačka mesta\nU nedelju 16. januara u Republici Srbiji biće održan Republički referendum radi potvrđivanja Akta o promeni Ustava Republike Srbije. U opštini Negotin pravo glasa ima 36.887 građana.\nZa izjašnjavanje u inostranstvu odlučilo se 29 glasača, dok će svoje pravo glasa u opštini Negotin ostvariti 36.858 građana.\nIzjašnjavanje na referendumu u nedelju 16. januara, Negotinci mogu obaviti, u vremenu od 07:00 do 20:00 časova, na 72 glasačka mesta na teritoriji opštine Negotin.\n„U petak i subotu, 14. i 15. januara 2022. godine, u periodu od 8 do 20 časova, i na dan glasanja u nedelju 16. januara 2022. godine najkasnije do 11 časova, Izborna komisija opštine Negotin će primati obaveštenja glasača koji nisu u mogućnosti da glasaju na glasačkom mestu putem telefona 019/544-000, dok na dan glasanja 16. januara 2022. godine glasač može glasački odbor da obavesti i neposredno i to lično, putem telefona ili uz pomoć nekog lica koje glasač sam izabere. Naglašavamo da van glasačkog mesta mogu da glasaju samo lica koja nisu u mogućnosti da dođu na glasačko mesto iz zdravstvenih razloga, osobe sa invaliditetom i nemoćna stara lica. Prilikom prijavljivanja, glasač treba da navede sledeće lične podatke: ime i prezime, JMBG, adresu prebivališta i kontakt telefon, kao i razloge zbog kojih nije u mogućnosti da glasa na glasačkom mestu“, poručila je predsednik Izborne komisije opštine Negotin Jasna Lazić Radosavljević.\nPrethodni članakSrpska pravoslavna crkva slavi Svetog Vasilija Velikog, kao i Obrezanje Gospodnje\nSledeći članakKnjaževčani će moći da se izjasne na 65 glasačkih mesta 16. januara


Počinje gradnja katedrale Majke Tereze\nKatedrala Majke Tereze u centru Prištine biće simbol zajedništva, tolerancije i razumevanja, izjavio je predsednik Kosova Ibrahim Rugova na ceremoniji postavljanja kamena temeljca za izgradnju katedrale, kojoj su prisustvovali visoki kosovski zvaničnici, predstavnici Katoličke crkve sa Kosova, iz Vašingtona, kao i veliki broj građana. Kosovski predsednik, iako bolestan, osvrćući se na istoriju, govorio je o Kosovu kao kompaktnom centru hrišćanstva. Rugova je naglasio da je ovo veliki dan za Prištinu i celo Kosovo:\n„Katedrala Majke Tereze će biti simbol zajedništva, tolerancije i razumevanja, kao što su to bili njeno delo i životna filozofija.“\nRugova ističe da će katedrala, pored verskog, imati i kulturno i nacionalno obeležje. Istovremeno, naglasio je, katedrala će biti i simbol nezavisnosti Kosova, koju je neophodno što pre priznati.\nKamen-temeljac za izgradnju katedrale postavljen je povodom 95-te godišnjice rođenja Majke Tereze, koju je pre dve godine beatificirao Papa Jovan Pavle Drugi i 600-te godišnjice od rođenja Skenderbega.\nKardinal Vašingtona Theodhor McCarric, koji je osveštao početak izgradnje katedrale, ocenio je da je ovo veliki dan za Kosovo i čitav svet. Kosovski biskup Mark Sopi izjavio je da će katedrala biti humanitarni centar koji će doprineti da svet upozna Kosovo i delo Majke Tereze.


Neznatno povećan broj krivičnih djela | Palelive.com\nPočetna Novosti Aktuelnosti Neznatno povećan broj krivičnih djela\nNeznatno povećan broj krivičnih djela\nNa području u nadležnosti Policijske uprave /PU/ Istočno Sarajevo u maju je registrovano 40 krivičnih djela, što je za jedno krivično djelo više u odnosu na isti mjesec prošle godine, rekao je danas zamjenik načelnika ove Predrag Ćajić.\nOn je naveo da su u maju registrovana 32 krivična djela iz oblasti opšteg kriminaliteta, od kojih 15 po nepoznatom izvršiocu.\n„Rasvijetljeno je 12 krivičnih djela, od kojih 11 iz oblasti opšteg kriminaliteta i jedno krivično djelo krivotvorenje novca koje je registrovano u aprilu“, izjavio je Ćajić na konferenciji za novinare na Palama.\nOn je istakao da je koeficijent rasvijetljenosti krivičnih djela po nepoznatom počiniocu 80 odsto, dok koeficijent ukupne rasvijetljenosti iznosi 92,5 odsto.\nĆajić je naglasio da je znatno povećan procenat rasvijetljenosti krivičnih djela po nepoznatom izvršiocu.\n„U maju su izvršena dva razbojništva – jedno u tržnom centru `Tropik`, a drugo na benzinskoj pumpi `Nešković` u opštini Istočni Stari Grad. Oba krivična djela rasvijetljena su u rekordnom roku“, naveo je Ćajić.\nNa području Uprave dogodilo se i jedno ubistvo i to 31. maja kada je u Ulici Dabrobosanskoj, u opštini Istočna Ilidža ubijen S.M.\nInspektor Sektora policije u PU Istočno Sarajevo Miroljub Orašanin rekao je da su na području Uprave u maju evidentirana 22 prekršaja javnog reda i mira, što je za 38 više u odnosu na isti period prošle godine.\n„Najveći broj narušavanja javnog reda i mira desio se na području opštine Rogatica – osam, zatim na Palama šest i na području opštine Sokolac tri“, naveo je Orašanin.\nU maju su se dogodile 74 saobraćajne nezgode, što je za devet više u onosu na isti mjesec prošle godine, a nije bilo nesreća sa smrtno stradalim licima.\nOrašanin kaže da je tokom maja kontrolisano 6.056 učesnika u saobraćaju, od kojih je sankcionisano 2.117.\nNačelnik Sektora kriminalističke policije Nebojša Popović rekao je da stanje bezbjednosti na području Policijske uprave Istočno Sarajevo zadovoljavajuće.\n„Registrovano je jedno krivično djelo krijumčarenje ljudi na području opštine Pale u mjestu Mokro“, naveo je Popović i dodao da je riječ o državljanima Avganistana.\nPrethodni članakUhapšeno 21 lice\nNaredni članakVuković organizovao prijem za učenike generacije


U Kraljevu održana obuka pod nazivom ,,Pribavljanje dokumenata po službenoj dužnosti“\nUsvojenim Pravilnikom o racionalizaciji rada uvedena je obaveza za sve zaposlene u Gradskoj upravi Grada Kraljeva da, po službenoj dužnosti,pribavljaju dokumenta koja izdaju druga odeljenja i uprave.\nKroz obuku pod nazivom ,,Pribavljanje dokumenata po službenoj dužnosti“, održanu 15. aprila 2014. godine, zaposleni u Gradskoj upravi Grada Kraljeva upoznati su sa procesom razmene dokumenata između odeljenja i odseka. Učesnicima obuke je na praktičnim primerima simuliran proces razmene dokumenata, uloga svih aktera u procesu razmene dokumenata, kao i poštovanje rokova predviđenih za rešavanje predmeta. Obuci su prisustvovali članovi Radne grupe, službenici, koordinatori za razmenu dokumenata po službenoj dužnosti, ukupno 35 učesnika.\nSada stranke mogu brže i jednostavnije da podnesu zahtev, jer su oslobođene obaveze da prilože sva dokumenta koja su neophodna za određeni administrativni postupak. U elektronskom registru administrativnih postupaka na internet stranici Grada Kraljeva www.kraljevo.org, za svaki pojedinačni administrativni postupak definisana su sva dokumenta koja se pribavljaju po službenoj dužnosti, tako da, uvidom u registar, stranka unapred zna koja dokumenta mora da dostavi uz zahtev, a koja dokumenta će pribaviti organ kome se podnosi zahtev.\nOsim što će biti od velike koristi za stranke, ovako uspostavljena formalna komunikacija između jedinica Gradske uprave značajno će unaprediti kvalitet i efikasnost rada službenika i realizaciju elektronske uprave.


AKP umiješana u antisekularne aktivnosti - Klix.ba\nAKP umiješana u antisekularne aktivnosti\n24.10.2008. u 09:46\nPremijer Recep Tayyip Erdogan i nekoliko ključnih članova Stranke pravde i razvoja (AKP) umiješano je u "antisekularne aktivnosti", saopćio je u četvrtak Ustavni sud Turske, što je potaknulo strahovanja da bi posljednja u nizu kritika suda na račun vladajuće stranke mogla dovesti do novih političkih podjela u zemlji.\nUstavni sud, najviša sudska instanca u Turskoj, iznio je razloge kojima objašnjava svoju odluku iz jula mjeseca kad je odlučio da ne zabrani AKP zbog islamističkih aktivnosti, ali je stranku umjesto toga novčano kaznio zbog podrivanja sekularnog sistema u zemlji.\n"Mora se prihvatiti da je stranka postala središte antisekularnih aktivnosti koje su u vezi s njenim pokušajima da promijeni pojedine odredbe turskog ustava", kaže se u saopćenju suda povodom pokušaja AKP da ukine zabranu nošenja feredža na državnim fakultetima, koja je na snazi od 1989. godine.\nSud je u junu odbacio ustavni amandman Erdoganove stranke da studenticama bude omogućeno da na državnim univerzitetima nose marame, podsjetila je agencija Reuters.\nNošenje feredža je jedno od najdelikatnijih pitanja u Turskoj, zemlji naseljenoj uglavnom sunitskim muslimanima i sa sekularnim ustavom.\nDok predstavnici vladajuće stranke ukidanje zabrane nošenja feredža na fakultetima pravdaju kao čin vjerskih sloboda, dotle opozicija takav zahtjev vidi kao pokušaj vlade da na mala vrata uvede šerijatsko pravo.\nNovi pokušaj da se ukine zabrana nošenja feredža na državnim fakultetima zahtijevao bi promjenu ustava i široki društveni konsenzus,a to je malo vjerovatno u zemlji u kojoj je crkva striktno odvojena od države, podsjeća britanska agencija.\nSud je utvrdio da, između ostalih, iza antisekularnih aktivnosti stoji i ministar obrazovanja Huseyn Celik.\nNeočekivana kritika koju je sud uputio Erdoganu, i dalje najpopularnijem političaru u Turskoj, najvjerovatnije će izazvati nove političke napetosti u zemlji koja se bori sa smanjenjem posljedica svjetske finansijske krize, navodi Reuters.


Pregovori između Beograda i Prištine iz ženske perspektive – Zaključci i preporuke - KruševacGrad\nOvaj tekst je rezultat saradnje Organizacije žena (Kosovske) Mitrovice za ljudska prava i Udruženja žena Peščanik iz Kruševca na povećanju uloge žena u procesu Evropskih integracija i u pregovorima između Beograda i Prištine.\nSaradnja je nastala u okviru programa zagovaranja za primenu standarda Evropske unije u zemljama Zapadnog Balkana, koji realizuje švedska Fondacija za mir i rodnu ravnopravnost, Kvinna till Kvinna.\nU njegovu izradu, sugestijama i konkretnim predlozima, neposredno i / ili posredno kao učesnice i učesnici određenih aktivnosti realizovanih u periodu od avgusta 2017. do danas, bili su uključeni i aktivistkinje i aktivisti drugih nevladinih organizacija i ženskih mreža u Srbiji i na Kosovu.\nPregovori Beograda i Prištine, pod okriljem Evropske unije u Briselu, ulaze u završnu fazu, koja treba da bude okončana postizanjem pravno obavezujućeg Sveobuhvatnog sporazuma o normalizaciji odnosa, najkasnije sledeće godine. Pored tehničkih sporazuma nastalih tokom dijaloga, i uz Briselski sporazum iz 2013., Sporazum o sveobuhvatnoj normalizaciji odnosa treba da omogući rešavanje svih preostalih otvorenih pitanja, uključujući i međusobno obećanje da Srbija i Kosovo neće jedno drugo blokirati na putu ka EU. U novoj Strategiji proširenja i pojačanog angažmana EU na Zapadnom Balkanu, ovaj Sporazum naveden je kao najhitniji uslov svih uslova od koga zavisi proces evrointegracija i Srbije i Kosova: reč hitno se u tekstu Strategije koristi ukupno četiri puta, od toga tri puta u vezi sa dijalogom Beograda i Prištine.\nMeđutim, potpisivanje Sporazuma treba tek da stvori preduslove za pomirenje dva naroda, a to će nužno biti mnogo duži i teži proces od parafiranja teksta Sporazuma. Trenutna situacija daje malo razloga za nadu: u Srbiji Vlada i Predsednik vode unutrašnji dijalog o Kosovu koji, uz brojne nedostatke i ograničenja, ne može da odgovori na potrebe društva; na Kosovu ne postoji nikakav zvanični proces u ovom smislu, sem aktivnosti pojedinih organizacija građanskog društva. Najskorija dešavanja, uključujući ubistvo Olivera Ivanovića, otkazivanje utakmice juniorskih rukometašica Srbije i Kosova, kao i hapšenje Marka Đurića u Mitrovici tokom održavanja okruglog stola o unutrašnjem dijalogu, svedoče o tome da je do pomirenja dugačak put.\nKada je reč o učešću i zastupljenosti zainteresovanih strana, žene su sistematski isključene iz zvaničnog procesa dijaloga i izgradnje mira i kao učesnice, i kao tema pregovora, i kao deo javnosti.\nŽene kao učesnice pregovora\nNakon odlaska Edite Tahiri iz Pregovaračkog tima Prištine, trenutno jedina žena uključena u dijalog u zvaničnom kapacitetu jeste Federika Mogerini ispred EU. Iako je uključenje žena u procese izgradnje mira i međunarodna obaveza u skladu sa UN SC Rezolucijom 1325 Žene, mir i bezbednost, žene iz Srbije i Kosova nisu prisutne za pregovaračkim stolom. (Ovo je ujedno ogroman problem i na globalnom nivou, sa svega 4% žena u pregovaračkim timovima i svega 2% potpisa žena na mirovnim sporazumima.)\nUtisak je da nema adekvatnog mehanizma niti političke volje za uključivanje žena. Vlada Srbije je organizovala 15 okruglih stolova o unutrašnjem dijalogu, na kojima su učestvovali predstavnici sportskih udruženja, akademici, predstavnici bezbednosnog sektora, Srbi sa severa Kosova – ne i ženske organizacije. Štaviše, kada ženske organizacije samoinicijativno realizuju aktivnosti usmerene u pravcu pomirenja, predstavnici javnih vlasti ne žele da u njima učestvuju (u nekim slučajevima čak i aktivno radeći na tome da spreče da do razgovora Srpkinja i Albanki uopšte dođe), što je bio jedan od ozbiljnijih izazova sa kojima smo se i mi susrele prilikom organizovanja aktivnosti. Na primer, na poziv za učešće na javnoj diskusiji, novembra 2017. i na okruglom stolu u Kruševcu, marta 2018., u Ministarstvu za evropske integracije i Pregovaračkog tima Srbije kazali su da su u predloženim terminima zauzeti dok Kancelarija za Kosovo i Metohiju i Koordinaciono telo za rodnu ravnopravnost nisu ni odgovorili. Ni u Mitrovici na okruglom stolu, decembra 2017., nacionalni i EU zvaničnici nisu se pojavili, uprkos pozivima.\nŽene kao tema pregovora\nPregovori Beograda i Prištine vodili su se o registarskim tablicama, energetici, telekomunikacijama, policiji i pravosuđu, slobodi kretanja, itd. Žene civilne žrtve rata vođenog na Kosovu, žrtve seksualnog nasilja, nisu predmet pregovora. Žene u regionu Mitrovica smatraju da pregovarački timovi ne prepoznaju i ne pokreću pitanja koja su od direktnog interesa za građanke i njihov svakodnevni život, kao što je pitanje izdavanja i dobijanja ličnih dokumenata, obrazovanja i zapošljavanja, bezbednosti.U poslednjem redovnom izveštaju Kancelarije za Kosovo i Metohiju o rezultatima pregovora u periodu od aprila do marta 2017., koji ima 32 strane, žene su spomenute 3 puta, dva puta kao žrtve (prevara i pokušaj silovanja), dok je treći put to učinjeno navođenjem imena premijerke Srbije, Ane Brnabić, kao učesnice međudržavnog sastanka. Inače, aktivnost 3.4. u poglavlju II Nacionalnog akcionog plana Srbije za primenu Rezolucije 1325, Prevencija, glasi: „Ugrađivanje rodne perspektive i uključivanje većeg broja žena u informisanje i u dijalog između Beograda i Prištine”, dok se kao njen nosilac navodi Kancelarija za Kosovo i Metohiju, čiji vodeći tim čini 9 muškaraca i jedna žena.\nGrađani i građanke se u odnosima Beograda i Prištine ne retko svode na sredstvo u odbrani nacionalnih interesa jedne i druge strane. Poslednji ovakav slučaj desio se kada je u martu ove godine otkazana kvalifikaciona utakmica juniorskih ženskih reprezentacija Srbije i Kosova u rukometu, zbog, prema navodima iz policije, pretnji po javnu bezbednost od strane ekstremnih desnih grupa. Rukometašice su devojčice ratnih i posleratnih generacija, rođene 1998. godine i kasnije, i ovo je verovatno bila jedina i retka prilika gde su mogle da se upoznaju i susretnu. Sa druge strane, u okviru Berlinskog procesa na samitu u Beču 2015, lideri zemalja Zapadnog Balkana odigrali su prijateljsku fudbalsku utakmicu protiv tima EU. Utakmica je odigrana bez incidenata i uz veliku medijsku pokrivenost, linijski sudija bio je ministar spoljnih poslova Srbije, Ivica Dačić, dok je u ekipi Zapadnog Balkana igrao sadašnji Predsednik Kosova Hašim Tači.\nŽene kao deo javnosti\nInformacije o dogovorima Prištine i Beograda i rezultatima njihove primene koje dospevaju u javnost često su veoma šture i uvek predstavljene kao igra nultog zbira gde jedna strana dobija a druga gubi. Čak i kada detaljnije informacije postoje, one nisu lako dostupne i razumljive, već se nalaze pohranjene na sajtovima nadležnih državnih organa i u izveštajima koji nisu lako razumljivi. „Čujemo i gledamo na televiziji da se zvaničnici Srbije i Kosova susreću, da razgovaraju ali ne znamo o čemu i kakav je sadržaj tih razgovora, da li su postigniti neki dogovori i koji“, (učesnica okruglog stola, Kruševac 22. marta 2018). Smatramo da bi bilo korisno uraditi istraživanja koja bi pokazala koliko su građani i građanke informisani, kao i na koji način bi želeli da budu informisani o pregovorima. Približavanje tema EU integracija i pregovora između Beograda i Prištine najširoj javnosti, kako organizovanjem aktivosti od strane državne i lokalnih uprava sa tom temom, tako i uključivanjem i prihvatanjem inicijativa i uzimanjem u obzir iskustva nevladinih organizacija, posebno ženskih – van zvaničnih političkih struktura možda i najaktivnijih na tom polju – veoma je važno za demokratičnost i participativnost oba procesa.\nŽenske organizacije bile su i danas su među najposvećenijim zagovornicima mira, osuđivale su nasilje i sukobe i dizale glas protiv nacionalizma i šovinizma na prostoru bivše Jugoslavije suprotstavljajući se zagovornicima sile kao načina rešavanja konflikata. Njihovo i odsustvo njihovih prioriteta i inicijativa u pregovorima, postignute dogovore čini jednostranim i nedovoljno utemeljenim u realnosti i, sasvim sigurno, neodrživim u budućnosti. Tim pre što nacionalistička retorika na prostoru Zapadnog Balkana nije prestala, a širenje straha, urušavanje ljudskih prava i napadi na alktivistkinje (i aktiviste) civilnog sektora i dalje je veoma prisutno.\nEvropska Unija i zvanični Brisel treba da insistiraju da obe strane u pregovorima uključe žene i njihove predstavnice u dijalog, kao i da na agendu dijaloga postave pitanja od značaja za žene, u skladu sa međunarodno preuzetim obavezama na osnovu ratifikovanih dokumenata i dobrim praksama EU.\nObezbediti punu primenu zakona, na Kosovu i u Srbiji, kojiima se unapređuje položaj žena i rodna ravnopravnost i povećati broj ežna na mestima odlučivanja i tako posredno uticati i na povećanje broja žena koje učestvuju u procesima izgradnje mira.\n27.06.2021 0 218\n23.06.2021 0 294\n28.05.2021 0 188\n26. septembra 2021., 23:53


Radio televizija Rožaje - Đukanović uputio telegram saučešća Emanuelu Makronu\n„Slike koje ovih dana pristižu iz različitih krajeva Evrope i svijeta donose tugu, bol i duboku zabrinutost. Na hiljade izgubljenih života u nama prijateljskim zemljama, uključujući i Francusku Republiku. U ime građana Crne Gore i u svoje ime, upućujem Vam izraze najdubljeg saučešća, saosjećanja s porodicama preminulih, i prijateljskim francuskim narodom.\nEvropa kao novo žarište zaraze suočena je sa najozbiljnijom prijetnjom u novijoj istoriji, uprkos naporima i mjerama koje naše vlade danonoćno preduzimaju i visokom stepenu odgovornosti naših građana. Pandemija virusa COVID-19 donosi nesagledive posljedice po naše živote, i stavlja pred izazove najveća dostignuća evropske demokratije. Solidarnost i humanost, saradnja i uzajamna podrška i razumijevanje u teškim vremenima su temelj našeg savezništva i ostaju ohrabrenje za budućnost.\nU nadi da zajedno što prije budemo u prilici da usporimo i zaustavimo pandemiju, i sačuvamo živote oboljelih, molim Vas da primite izraze mog najvišeg uvažavanja i srdačne pozdrave.“


Radionice i obuke - Udruženje Nemaca „Gerhard“\nFoto galerije / Radionice i obuke\nprezentacija knjige nemacki sombor muzika bajka otvorena zona party udruzenje Backi Brestovac nova godina internacionalni\nTokom novembra, u prostorijama Udruženja Nemaca „Gerhard“ održane su čak tri radionice:\nTim saradnika Udruženja učestvovao je sa predsedništvom Udruženja, ponedeljak, 9. i petak, 13. novembra 2020., uz poštovanje svih aktuelnih mera za sprečavanje pandemije korona virusa, na internoj radionici vezanu sa temu komunikacije. Radionicu je vodila Sandra Menz, iskusni trener, a učesnici su ovaj susret zaključili sa novim radnim ciljevima.\nU subotu, 14. novembra 2020. smo zajedno sa nastavnicima nemačkog jezika, uključenim u rad Udruženja, razgovarali o novom predlogu pedagoškog koncepta Udruženja. Radna verzija koncepta je kroz ekspertizu profesora nemačkog jezika dobila svoj finalni oblik. Koncept će do kraja novembra biti predstavljen široj publici. Pored toga, razgovaralo se i o uslovima i mogućnostima rada nastavnika, prilagođenima na mere sprečavanja pandemije korona virusa.\nOve radionice su omogućene zahvaljujući podršci Instituta za odnose sa inostranstvom (ifa) Štutgart, kojem se najlepše zahvaljujemo.\nPored ovih radionica, saradnici našeg Udruženja učestvovali su na različitim online radionicama organizovanim od strane Instituta za odnose sa inostranstvom, Radne grupe nemačkih nacionalnih zajednica (AGDM) i Fondacije za kulturu Podunavskih Švaba Savezne pokrajine Baden-Vitemberg.


Blažo Đukanović (i zvanično) zaradio prvi milion\nSvet Autor:Anđela Krstovic15. mar. 202123:12\nSin predsednika Crne Gore Mila Đukanovića, Blažo, zaradio je svoj prvi milion. Kompanija "BB Solar", koja je u Đukanovićevom vlasništvu, u protekloj godini ostvarila je čist profit od 1,4 miliona evra.\nKompanija Blaža Đukanovića „BB Solar“, sa sedištem u Podgorici, prošle godine poslovala je sa čistim dobitkom od 1,4 miliona evra. Ovim je sin lidera Demokratske partije socijalista i predsednika Crne Gore zvanično upisan na listu milionera iz Poodgorice.\nPodgoričke „Vijesti “ prenose da je izvršni direktor i poslovni partner Đukanovića mlađeg, Ivan Burzanović, podneo finansijski izveštaj Poreskoj upravi, u kome se navodi da je dobitak kompanije na kraju 2020. bio 1.465.789 evra, što je tri puta više nego 2019., kada su takođe pozitivno poslovali sa dobitkom od 424 hiljade evra.\nĐukanović: Uskoro se vraćam u državnu vlast\nPrihodi i troškovi kompanije su povećani, iako je Đukanović značajno smanjio broj radnika u poslednje dve godine. Firma je 2019. imala 41 zaposlenih, a pršle godine 26. sa 41 u 2019. na prošlogodišnjih 26. Ova kompanija je prošle godine dobila i državnu pomoć kroz „kovid program“ od 1.078,50 evra.\nOstale firme u vlasništvu ili suvlasništvu Blaža Đukanovića „BB hidro“, „Capital Invest“ i „Kodio“ još nisu predale finansijske izveštaje za 2020. godinu Upravi prihoda, ili ih ova uprava još nije objavila na svom sajtu.\nFoto: Shutterstock/EPA-EFE/BORIS PEJOVIC\nStalna imovina firme Blaža Đukanovića prošle godine je uvećena i procenjena na 1.713.142, za 400 hiljada evra je veća u odnosu na godinu pre.\nBlažo ĐukanovićCrna GorafirmamilionMilo Đukanovićpredsedniksin


Grčka predložila Rusiji da traži naftu u njihovoj zemlji - 01.04.2015, Sputnik Srbija\nGrčka predložila Rusiji da traži naftu u njihovoj zemlji\nVlada Grčke pozvala je ruske kompanije da učestvuju u konkursu za istraživanje nafte i gasa u Jonskom moru i na Kritu, prenosi Dojče vele. 01.04.2015, Sputnik Srbija\n11:05 01.04.2015 (Osveženo: 10:01 02.08.2021)\nVlada Grčke pozvala je ruske kompanije da učestvuju u konkursu za istraživanje nafte i gasa u Jonskom moru i na Kritu, prenosi Dojče vele.\nTokom posete Moskvi, ministar za energetiku i zaštitu životne sredine Grčke Panajotis Lafazanis nazvao je ovaj predlog Atine „inovacijom“, jer ruske firme ranije nisu učestvovale na tenderima u zemljama Evropske unije.\nLafazanis je govorio o konsultacijama održanih u Moskvi sa ruskim partnerima o realizaciji projekta „Turski tok“. Prema rečima ministra, Grčka je veoma zainteresovana da rusko-turski gasovod prođe kroz njenu teritoriju.\nGrčki ministar energetike imao je sastanak sa svojim ruskim kolegom Aleksandrom Novakom i šefom „Gasproma“ Aleksejem Milerom, na kom se razgovaralo o mogućnosti sniženja cene ruskog gasa na nivou drugih evropskih država. Lafazanis se obratio ruskoj vladi sa molbom da sankcije na uvoz poljoprivrednih proizvoda u EU ne proširuje na nju.


HG Budvanska rivijera | Hotelska grupa Budvanska rivijera obilježila Dan planete Zemlje\nU susret 22. aprilu, Danu planete Zemlje, Hotelska grupa Budvanska rivijera danas je zajedno sa JUSMŠ Danilo Kiš i JP Morsko dobro Crne Gore organizovala izložbu radova srednjoškolaca, predavanje Nemanje Malovrazića na temu zaštićenih područja u Crnoj Gori uz emitovanje filma „Budvanska Tunja“. Učenici sa radnicima zelenila HG Budvanska rivijera zasadili drvo limuna u atrijumu TN Slovenska plaža.\nPosebnu pažnju izazvala je projekcija filma “Budvanska tunja” koji je urađen na inicijativu MZ Stari grad i NVO Ekološko društvo – Budva, a u produkciji Javnog preduzeća za upravljanjem morskim dobrom Crne Gore. Film je osvojio prvu nagradu u kategoriji "Ekologija i životna sredina" na Međunaradnom festivalu "Stars of Wild Beauty" koji je održan u decembru 2019. godine. Cilj filma je promocija prirodnih i kulturno-istorijskih vrijednosti ovog područja, te unaprijeđenje i ažuriranje informacija o stanju i ugroženosti morskog biodiverziteta same Tunje. Svi učesnici i organizatori prisustvovali su i konkretnoj akciji sadnje limuna u atrijumu Turističkog naselja Slovenska plaža koja je decenijama prepoznatljiva po njegovanim zelenim površinama i raznovrsnom biljnom svijetu. Taj segment ponude je izuzetno cijenjen od strane turista i gostiju koji poseban mir i doživljaj pronalaze upravo u zelenim vrtovima sa preko 300 vrsta raznovrsnog bilja.


By GLASRAZUMA.RS , in SVET , at 27/08/2019\nMinistar odbrane Brazila Fernando Azevedo e Silva rekao je da požari nisu van kontrole i da je 44.000 vojnika angažovano u gašenju vatre i delovanju povodom krivičnih dela protiv životne sredine u Amazoniji.\nKomentarišući ponudu G7, šef Bolsonarovog osoblja Oniks Lorenconi rekao je sajtu Globo: “Hvala, ali su možda ta sredstva relevantnija za pošumljavanje Evrope”. On je dodao da bi Brazil mogao da očita lekciju “bilo kojoj zemlji” o zaštiti starih šuma.\nVladin portparol rekao je da bi Bolsonaro mogao da poseti region Amazonije tokom ove sedmice da bi proverio napore koji se ulažu u gašenju požara.\nU ovom trenutku u Brazilu gori rekordan broj požara, uglavnom u Amazoniji, navodi se u podacima državne agencije za svemirska istraživanja Inpe.\nSalvini pristao da pusti maloletne migrante u zemlju\nItalijanski ministar unutrašnjih poslova Mateo Salvini poklekao je pod pritiskom da olakša politicki sukob oko broda za spasavanje sa 134…


Vesti online / Vesti / Tema dana / Poplava izmišljenih vesti u Srbiji (5): Jedno pričaju, drugo rade\nPoplava izmišljenih vesti u Srbiji (5): Jedno pričaju, drugo rade\nU Srbiji je, prema rečima dugogodišnjeg dopisnika britanskog Bi-Bi-Sija Slobodana Stupara, vlast zatvorila medijski prostor i vlada spinovanjem i lažima. Za tu situaciju on krivi nekada premijera, sada predsednika Srbije.\n- Pamtim kada je lider radikala Vojislav Šešelj rekao da je Vučić, čovek uveren da upotrebom medija može dugo da manipuliše i vlada. Toliko uveren da će mu ljudi verovati ako kaže da je noć, iako je dan. Šešelj je time rekao da je odličan manipulant - kaže Stupar.\nOd dolaska na vlast, smatra on, šef države koristi spinove, ali ne suptilne, već one koji su, prema njegovim rečima, golim okom vidljiva manipulacija.\n2. Laž se širi ko kuga\n4. Gde nestadoše institucije\n- Lako mu je da to radi u Srbiji gde rat na ovaj ili onaj način traje tri decenije i odakle je puno obrazovanih i pametnih otišlo. Zato je nizak nivo obrazovanja i život sveden na "u se, na se i poda se". Pritom je predsednik svestan da narod u Srbiji želi vođu, pa je na plodnom tlu - objašnjava naš sagovornik.\nMeđutim, kako ističe, Vučiću je otežavajuća okolnost što se bez problema može manipulisati samo neko vreme, ali je sada to sve teže.\n- Ljudi sve lošije žive i preti im glad, pa je posle šest godina vladavine krenuo silaznom putanjom - ocenio je Stupar.\nBez obzira na zatvorenost medija za različitost mišljenja, ovaj novinar veruje da se građani Srbije ne informišu samo u režimskim medijima, već i putem stranih medija i društvenih mreža i polako oslobađaju straha koji im je "uteran u kosti".\n- Šef države je u sve većoj panici, zbog sadašnje situacije, pa jedno priča narodu, a drugo radi. Zbog ruske popularnosti pokazuje javno naklonost Istoku, dok sa Zapadom šuruje u pozadini. Njegov strah zbog dešavanja u Makedoniji i Ukrajini je vidljiv u tome što stalno priča o "makedonskom" i "ukrajinskom" scenariju za rušenje vlasti u Srbiji - kaže Stupar.\nZabrinuta i Evropska komisija\nZbog situacije u medijskoj sferi, Srbiji kritički tonovi stiži i iz EU, pa je u nedavnom izveštaju Evropske komisije o napretku na putu ka Briselu, istaknuta zabrinutost što u poslednjih godinu dana nije zabeležen napredak u slobodi izražavanja.\nSlučajevi pretnji, zastrašivanja i nasilja nad novinarima i dalje su, kako kažu, za brigu, a istrage i konačne presude retke.\n- Srpske vlasti moraju ažurnije da reaguju i javno osuđuju govor mržnje i pretnje protiv novinara - obrazložila je Evropska komisija, koja navodi da propisi moraju da obezbede veću transparentnost vlasništva i finansiranja medija.\nPrema najnovijem izveštaju Reportera bez granica objavljenom krajem aprila, Srbija je, pala za deset pozicija na listi medijskih sloboda i našla se na 76. mestu među 180 ispitanih zemalja. To je, kako su naveli, uz Slovačku, Češku i Maltu ujedno i najveći pad u Evropi:\n- Pod predsednikom Vučićem, Srbija je postala zemlja gde je nebezbedno biti novinar, što je jasno prema alarmantnom broju napada na novinare koji nisu istraženi, rešeni ili kažnjeni i agresivnoj kampanji blaćenja istraživačkih novinara koju vode provladini mediji - navode oni.\nTEMA DANA Poplava izmišljenih vesti u Srbiji (1): Rat Tvitera i tabloida\nTEMA DANA Kladionice u Srbiji dobro razrađen biznis (2): Sport u raljama kriminala\nTEMA DANA Obračuni sa neistomišljenicima (5): Diznilend kao greh


Vesti online / Sport / Fudbal / Ben: U Zvezdu sam došao zbog Milojevića i Lige Evrope\nNovi fudbaler Crvene zvezde El Fardu Ben izjavio je da mu je drago što je došao u najveći srpski klub i što otvara novu stranicu u karijeri.\nNe menaja crveno-bele boje: Posle Olimpijakosa, El Fardu Ben će nositi Zvezdin dres\n- Drago mi je da sam ovde, Zvezda je najveći srpski klub. Čast mi je da budem deo porodice i otvorim novu stranicu u Srbiji posle završenog posla u Grčkoj - rekao je Ben na promociji na stadionu "Rajko Mitić".\n- Glavni motiv dolaska u Zvezdu je sam fudbal. Osim toga trener i Liga Evrope su dva faktora zbog kojih sam se odlučio da dođem ovde. Dolazak u klub mi je olakšan poznanstvom sa Milojevićem, ali to me neće privilegovati u odnosu na saigrače, mada očekujem da ću imati veću minutažu posle loše završene epizode u Grčkoj.\n- Zvezdina istorija je mnogo bolja od Olimpijakosove, mada su Grci finansijski moćniji. Darko Kovačević me je posavetovao da dođem u Zvezdu jer je to dobra odskočna daska u karijeri. Takođe, od srpskih saigrača u Olimpijakosu sam čuo da je ovo prvenstvo veoma borbeno - poručio je internacionalac sa Komorskih ostrva.


Sirijca i Alžirce protjeruju iz BiH - Glas Srpske\nSirijca i Alžirce protjeruju iz BiH\nŽ. Domazet, V. Kulaga 12.07.2019 01:26\nBanjaluka - Tri migranta koja su nakon opsežne akcije pripadnika Ministarstva unutrašnjih poslova Kantona Sarajevo stavljena pod nadzor, biće protjerana iz BiH, a stručnjaci upozoravaju da nadležni moraju biti na oprezu jer među migrantima vjerovatno ima još lica koja mogu biti opasna po bezbjednost.\nPripadnici MUP-a Kantona Sarajevo pronašli su u srijedu kasno uveče 132 migranta, od kojih je najveći broj prebačen u prihvatne centre Ušivak kod Hadžića i Delijaš kod Trnova, a tri lica, koja predstavljaju bezbjednosnu prijetnju, u Imigracioni centar u Istočnom Sarajevu.\nPortparolka tog kantonalnog MUP-a Suvada Kuldija potvrdila je juče da je akcija izvedena u saradnji sa Službom za poslove sa strancima BiH s ciljem sprečavanja i sankcionisanja nezakonitog ponašanja migranata koji u sve većem broju dolaze u Sarajevo.\n- Na području željezničke i autobuske stanice pronađeno je 110 lica, a 22 su pronađena na ilidžanskom terminalu. Tri lica su, zbog problema koje su ranije pravila u prihvatnim centrima, stavljena pod nadzor i prebačena u Imigracioni centar u Istočnom Sarajevu, jer predstavljaju bezbjednosnu prijetnju. Migranti borave na otvorenom, u improvizovanim smještajnim kapacitetima koji nisu predviđeni za tu namjenu, što može uticati na bezbjednosnu situaciju na području kantona - rekla je Kuldija i najavila da će slične policijske akcije biti organizovane i u narednom periodu. Direktor Službe za poslove sa strancima Slobodan Ujić rekao je za “Glas Srpske” da su u Imigracioni centar smještena tri lica te pojasnio da je riječ o dva lica koja su iz Alžira, a jedno je iz Sirije.\n- Oni su u više navrata činili nasilje po gradu, narušavali javni red i mir. Zbog takvog ponašanja stavljeni su pod nadzor i biće protjerani iz BiH. Ostali ilegalni migranti proslijeđeni su u Ušivak i Azilantski centar u Delijašu. U Delijaš su smještene porodice i ima 11 članova, a ostalih 110 u Ušivak. Kada je riječ o kapacitetima Azilantskog centra u Delijašu, može da se smjesti još oko 200 ljudi, dok je Ušivak, kada je riječ o migrantima, uglavnom na gornjoj granici - rekao je Ujić.\nDekan Fakulteta za bezbjednost u Banjaluci Slobodan Župljanin ocijenio je juče da je posljednja akcija policije pokazala da su bila utemeljena upozorenja iz Srpske da među migrantima ima veliki broj lica koja mogu predstavljati bezbjednosnu prijetnju.\n- Ta naša upozorenja bila su zasnovana na saznanjima da su neka od tih lica učestvovala u borbenim aktivnostima i terorističkim akcijama u redovima Islamske države - rekao je Župljanin Srni.\nOn je podsjetio da su predstavnici vlasti na nivou BiH, koji imaju najviše nadležnosti za migrante i migrantsku krizu, zabijali glavu u pijesak i govorili da je situacija pod kontrolom i da nema razloga za veliku brigu, ali da je sada još jasnije da je sve to bila neistina.\nSmatra da je među migrantima mnogo veći broj bezbjednosno interesantnih lica koja mogu biti potencijalna opasnost za BiH te da se može očekivati da će biti otkriven veći broj takvih lica, prema kojima će biti preduzete mjere propisane zakonom.\nO borbi protiv ilegalnih migracija juče je bilo riječi i u prostorijama Granične policije BiH, gdje su razgovarali direktor te institucije Zoran Galić i zamjenik ministra bezbjednosti BiH Mijo Krešić. Galić je, kako je saopšteno, ponovo ukazao na kadrovsku nepopunjenost i naglasio da daju maksimum u borbi protiv ilegalnih migracija. Ocijenio je da je, imajući u vidu sve složenije stanje na granici, potrebna podrška drugih organa u BiH, kao i međunarodnih organizacija.\nRast broja zaraženih virusom korona u RS: Oboljela 23 radnika Fabrike "Alfa" u Modriči, preminule dvije osobe\nDodik razgovarao sa Ivancovim: PIC trebalo da raspravlja o migrantima, a ne o CIK-u i VSTS-u\nLejla Rešić će danas biti smijenjena\n04. 06. 2020 10:22\nRaste broj zaraženih u Tešnju, korona se vratila u Sarajevo


Donacija Vlade Japana Bosni i Hercegovini od 7,2 miliona KM | Fashion.Beauty.Love\nSvečanost primopredaje donacije Vlade i naroda Japana Bosni i Hercegovini, u ukupnoj vrijednosti 7,2 miliona konvertibilnih maraka, održana je u Toyota salonu kompanije Bunjo doo u Sarajevu. Ceremoniji su prisustvovali i prisutnima su se obratili Ambasador Japana, gospodin Kazuya Ogawa i Ministar civilnih poslova BiH, gospodin Adil Osmanović.\nU okviru ovog granta pomoći, Vlada Japana je obezbijedila 500 miliona japanskih jena ili približno 7.2 miliona KM Vijeću Ministara BiH. Cilj ovog granta je nabavka 40 vozila koja koriste ekološki čisti dizel i 80 hibridnih vozila za Bosnu i Hercegovinu. Četrdeset vozila Toyota RAV 4 koja koriste čisti dizel su predata u oktobru prošle godine, a okviru današnje ceremonije primopredaje će predato je ostalih 80 hibridnih vozila. Ukupan broj doniranih vozila iznositi sada 120. Krajnji korisnici ovog granta su ustanove socijalne zaštite širom BiH, socijalno ugrožene kategorije, kao što su osobe za posebnim potrebama i osobe treće životne dobi. Osim toga, vozila koja koriste ekološki čisti dizel i hibridna vozila su ekološki najprihvatljivija vozila. Ona su rezultat dostignuća japanske napredne tehnologije i zato se nazivaju vozilima nove generacije.\nAmbasador Japana, gospodin Kazuya Ogawa izrazio je želju da ovaj projekt bude još jedan simbol prijateljstva između naroda BiH i Japana.\n- Ova velika donacija Vlade Japana uklapa se u planove Toyote u Bosni i Hercegovini. Tržište je mnogo bolje nego prije i oporavlja se u cijelog regiji, a strategija Toyote je da promoviše zaštitu okoline i sigurnost. Danas smo ovdje da isporučimo 80 primjeraka hibridnih verzija Toyote RAV4, što će nam upravo pomoći da promovišemo ove ključne vrijednosti Toyota marke. Ranije smo imali razgovore sa ambasadom Japana u BiH koja je željela da pomogne Bosni i Hercegovini u vidu obrazovanja, socijalne zaštite, ali i zaštite okoline, što se čini i naše ciljeve i strategiju. Ne želimo samo prodavati i servisirati automobile, nego želimo biti lideri u polju zaštite okoline i sigurnosti u saobraćaju. Nadamo se da će vaša nacija uz pomoć hibridnih Toyota Rav4 shvatiti važnost i mogućnosti očuvanja životne okoline, izjavio je Kensuke Tsuchiya, predsjednik uprave Toyota Adria Group.


Plaćenik (1997) - HBO Crna Gora\nGrozomora 2: Ukleta Noć veštica danas 15:10\nSpajdermen: Novi svet 20. oktobar. u 20:00\nPlaćenik GROSSE POINTE BLANK\n3.8 / 5 (179)\nRežiser: George Armitage\t 1997 | 103 minuta\nGlume: John Cusack,\tMinnie Driver,\tAlan Arkin,\tDan Aykroyd,\tJoan Cusack\nŠarmantan i efikasan kao plaćeni revolveraš, Martin (Džon Kuzak) je razvio veoma isplativ posao specijalizujući se za plaćena ubistva. Iako je izuzetno uspešan, on počinje da shvata da njegov život nema istinskog smisla.\nŠarmantan i efikasan kao plaćeni revolveraš, Martin (Džon Kuzak) je razvio veoma isplativ posao specijalizujući se za plaćena ubistva. Iako je izuzetno uspešan, on počinje da shvata da njegov život nema istinskog smisla. U svom iskrenom traganju za „ispunjenjem i istinom”, on rešava da se vrati u svoj rodni Gros Point, u Mičigenu, na desetu godišnjicu mature, gde namerava da se ponovo sretne sa Debi (Mini Drajver), devojkom koju je ostavio, kao i da obavi „poslednji posao”. Martinova prošlost i sadašnjost se sukobljavaju kada se njegov najveći rival Groser (Den Akrojd), pojavljuje sa planovima da „obriše” njegovu budućnost u ovoj neposrednoj komediji.\nLoši momci 2 danas 1:50\nVeronika Gerin danas 2:15\nMrak film 2 danas 3:05\nDomaćice ne postoje danas 4:10\nMladi gangster danas 4:10\nNovozelanđani u Njujorku: Uživo u Londonu danas 4:30\nSunđer Bob Kockalone danas 6:00\nAleks i ja danas 9:00\nBredov status danas 10:25\nPonekad uvek nikad danas 10:50\nSad te ostavljam danas 11:35\nZec Petar danas 12:55\nDežurni krivci danas 20:30\nDesperado danas 23:15\nDru Majkl sutra 0:45


Jusufbegović: U svakoj utakmici želja je pobijediti - SportSport.ba\nJusufbegović: U svakoj utakmici želja je pobijediti\nVukovi pred derbi kola\nOlimpic će osokoljen visokim trijumfom nad Leotarom u prvom kolu sutra gostovati na Bilinom polju.\nU duelu dva kluba koji su se u prošloj sezoni do posljednjeg kola borili za izlazak na evropsku scenu, ulogu favorita će zbog prednosti domaćeg terena imati domaći tim, ali trener Vukova Nedim Jusufbegović priželjkuje dobru igru te u konačnici i pozitivan rezultat za Olimpic.\n“Nema sumnje, Čelik je kvalitetan i motivisan protivnik, čija je najveća prednost to što su u odnosu na prošlu sezonu ostali gotovo pa kompletni. Poznajemo se dosta dobro, tajni nema, tako da priželjkujem kvalitetnu fudbalsku predstavu u lijepom ambijentu kojem će, nadam se, svojom igrom i ponašanjem na terenu doprinijeti i igrači Olimpica. U svakoj utakmici moja želja je pobijediti, tako je i ovog puta,” poručio je Jusufbegović.\nStrateg Olimpica zbog povrede neće računati na Islamagića, dok još uvijek papirologiju nisu kompletirala pojačanja iz Srbije i Slovenije, Nedim Durić i Amar Rahmanović. U kombinaciji za meč naći će se i Miloš Vidović.


Blic online, Tanjug - Blic\nDanas na SP: Italijani na popravnom, Drogba predvodi "slonove" protiv "karioka"\nSvetski prvaci, reprezentacija Italije, nije se proslavila u prvom meču protiv Paragvaja tako da će danas u meču sa Novim Zelandom probati da oraspoloži navijače i dođe do prve pobede u Južnoj Africi. U istoj grupi će se sastati Slovačka i Paragvaj, dok će se u derbiju dana sastati Brazil i Obala Slonovače u Grupi G.\nDanas na SP: Poslednja šansa za "kengure", "lale" protiv "samuraja"\nFudbalska reprezentacija Holandije u drugom kolu E grupe šampionata sveta u Južnoj Africi igraće danas u Durbanu protiv selekcije Japana, a u duelu ekipa koje su zabeležile dve startne pobede "lalama" pripada uloga favorita. U ostalim mečevima dana, u Grupi E se sastaju Kamerun i Danska, a u grupi D koja nas najviše zanima - Gana i Australija.\nTroicki preslišao Navara, Lajović hrabar protiv Karlovića\nViktor Troicki opravdao je ulogu favorita u duelu protiv španskog tenisera Ivana Navara nakon što je u prvom kolu ATP turnira u Beogradu pobedio sa 6:4, 6:0. Ranije danas, plasman u drugo kolo obezbedili su Ivo Karlović, Igor Andrejev, Sem Kveri i Floran Sera koji čeka Troickog u drugom kolu.\nTores zbog kolena završio sezonu, i Mondijal pod znakom pitanja!\nFudbaler Liverpula i španske reprezentacije Fernando Tores ove sezone baš nema sreće - ne samo što će zbog povrede kolena morati da sa tribina narednih mesec dana gleda Liverpul, već je i njegovo učešće na Mondijalu pod znakom pitanja.\nCrno-belo slavlje na ulicama Beograda!\nSlavlje u grotlu krcate Arene trajalo je dugo posle čudesnog trijumfa Partizana nad Makabijem, pesma i aplauzi su tresli i okolne zgrade, a zatim se velika radost preselila na ulicu.\nBerdih čeka Viktora, ispala Kim Klajsters\nČeh Tomaš Berdih biće rival Viktora Troickog u osmini finala ATP turnira u Indijan Velsu, koji se igra za nagradni fond od tri miliona i 645.000 dolara.\nKrstić ponovo zapažen u pobedi Oklahome\nKapiten košarkaške reprezentacije Srbije Nenad Krstić je sa 13 poena, četiri skoka i dve asistencije doprineo da Oklahoma Siti savlada Jutu sa 119:111.\nHrvatski mediji su veoma pažljivo pratili zbivanja u Beogradskoj areni gde je teniska reprezentacija Srbije savladala selekciju SAD, jer će upravo Nole, Ziki, Janko i Viktor u četvrtfinalu gostovati u Splitu.\nSlovački hokejaš Luboš Bartečko, učesnik Igara u Vankuveru, zadobio je povredu glave tokom utakmice sa Norveškom, odnosno nakon pada na led usled udarca laktom koji mu je uputio Ole Kristijan Tolefsen.\nSerena oduvala rivalku, veliki preokret Safine, Kuznjecova ispala\nSerena Vilijams i Dinara Safina su pobedama u Sidneju otvorile novu sezonu. Australija nije baš bila nežna prema ostalim teniserkama iz top 10, pa je posle Jelene Janković, Vere Zvonarjeve i Karoline Voznijacki turnir završila i Ruskinja Svetlana Kuznjecova, koja je bila postavljena za trećeg nosioca.\nAleks Ferguson: Možemo i bez Ronalda\nAleks Ferguson je ponovio da se Mančester junajted dobro snašao posle prodaje svog najboljeg igrača iz prošle sezone Kristijana Ronalda. Mnogi su najavljivali kraj dominacije "đavola" na Ostrvu zbog odlaska najskupljeg fudbalera planete, ali ser Aleks tvrdi da se to neće desiti.\nHemofarm slavio u Ljubljani, Zvezda lako sa Bosnom\nU 13. kolu NLB lige Hemofarm je na gostovanju u Ljubljani pobedio Olimpiju 79:72, dok je Crvena zvezda u Pioniru bila bolja od Bosne rezultatom 85:79.\nŠpanci "petardom" do pobede u Dejvis kupu\nTeniska reprezentacija Španije je osvojila Dejvis kup maksimalnom pobedom nad Češkom u finalu - 5:0.\nDavidenko i Del Potro u finalu Mastersa\nRuski teniser Nikolaj Davidenko pobedio je Rodžera Federera u polufinalu Mastersa u Londonu sa 2:1, po setovima 6:2, 4:6 i 7:5, dok je Huan Martin Del Potro nadigrao Robina Soderlinga takođe sa 2:1 (6:7, 6:3 i 7:6).\nHemofarm bolji od Budućnosti, Partizan lako sa Olimpijom\nU derbi utakmici 10. kola regionalne NLB lige košarkaši Hemofarma pobedili su Vršcu podgoričku Budućnost sa 89:71, dok je Partizan u Pioniru savladao Union Olimpiju sa 80:70.


Amazon postao druga najvrednija kompanija - Finolog\nPočetna » Novosti » Amazon postao druga najvrednija kompanija\nAmazon postao druga najvrednija kompanija\nPočetkom septembra, Amazon, kompanija koja se bavi onlajn trgovinom, premašio je vrednost od, do skoro nezamislivih, bilion dolara. Ovo ga je smestilo u klub najvrednijih kompanija na svetu i na toj listi nalazi se odmah iza “Epl”-a.\nOd garaže do giganta\nOvu kompaniju osnovao je Džef Bejzos pre 24 godine u garaži u Sijetlu, bila je zamišljena kao mala onlajn knižara, a danas vredi više od ukupnog bruto društvenog proizvoda nekih država (npr. Švajcarske). Čak pola onlajn trgovine u Americi obavi se upravo preko Amazona, koji je, nema sumnje, postao pravi svetski gigant.\nKada je 1997. godine Amazon prvi put izašao na berzu, njegove akcije vredele su 18 dolara, a sada one dosežu vrednost od preko 2.000 dolara i na listi najvrednijih kompanija Amazon tako prestiže mnoge, pa i Majkrosoft.\nAmazon je počeo da otvara i prodavnice gde kupci mogu da testiraju proizvod koji nameravaju da kupe, ili da podignu robu ne čekajući poštara i time izbegao veliku manu onlajn kupovine. Najvredniji deo biznisa je prodaja tehnoloških usluga u klaudu. Na Amazonu se, sem ovoga, može naći sve za kupovinu, a od skoro ovaj gigant počeo je da ulazi i u sferu filmova i serija i postao konkurencija Netfliksu u toj oblasti.\nAmazon se tokom svog poslovanja suočio sa puno optužbi, a najveću pažnju javnosti privukle su one koje su stizale putem Tviter objava od predsednika SAD – Donalda Trampa. Tramp je u više navrata optužio Bejzosa, koji je vlasnik Amazona, ali i uglednog američkog lista Vašington post, kako ne plaća dovoljno poreza s obzirom na veličinu profita koja njegova kompanija ostvaruje.\nIako je fascinantna priča o neverovatnom uspehu “od garaže do Amazona”, vesti o radu u ovoj kompaniji nekoliko puta su ozbiljno potresle američku javnost. Naime, Njujork Tajms je objavio veliku istraživačku priču o ovome, u kojoj se pozivao na anonimne izvore, tvrdeći kako radnici nemaju osnovne uslove rada, kako aparati prate koliko kutija na sat su zapakovali, a radnici se ohrabruju da prijavljuju svoje kolege ako primete da zabušavaju.\nSvakako, uspeh koji je Amazon postigao, neupitan je i neverovatan, a mnogi bi ga nazvali i pravim ostvarenjem amerčkog sna.\nPrevPrethodniBolji rezultati srpske privrede: Zabeležena dobit preko 3 milijarde evra\nSledećiApple predstavio nove iPhone modeleSledeći